Vučić o Kosovu: Ako smem da prognoziram, nećemo dobiti ništa\nN1info\t30.08.2018 22:42\nPredsednik Srbije Aleksandar Vučić izjavio je da bi voleo da se problem Kosova reši "jednom zauvek", ali je konstatovao da je rešenje daleko i da po njegovoj prognozi Beograd neće dobiti ništa u pregovorima s Prištinom.\n"Ako nam ne daju ništa, šta da radimo... Ja ako smem da prognoziram - tako će i biti", rekao je Vučić.\nOn je rekao da je važno da se bori za racionalno i realno rešenje za Kosovo koje će omogućiti da interesi Srbije budu uvaženi.\nVučić je kazao i da je "ponosan" kada vidi kako ga na napadaju ljudi iz Evrope i sveta, i Albanci i Srbi i da je njemu važno da građani znaju šta je želeo u jednom trenutku i šta je mogao da ostvari.\n"Neka cene ljudi da li sam bio u pravu za 30 i 40 godina, videćete, reći će, onaj Vučić je bio u pravu sve što je govorio", rekao je predsednik Srbije.\nUpitan za šta je bio u pravu, Vučić je kazao da se to odnosi na činjenicu da osim srpskih i albanskih, postoje i strani interesi i interesi njihovih obaveštajnih službi.\nVučić je kazao i da on razume sve one koji se protive ideji razgraničenja, kao što je to stav nemačke kancelarke Angele Merkel, ali da ne razume "naše ljude" koji žele da "propadne Vučić, pa makar i da propala Srbija".\n1. Па чим су нам увалили Аљека Муслијуа за прецједника добили смо једно велико НИШТА или го куртон\n2. onda daj ostavku i teraj se u p.m.


Rumunija: Redovan početak školske godine uprkos porastu zaraze korona virusa - Svet - Dnevni list Danas\nPočetna » Svet » Rumunija: Redovan početak školske godine uprkos porastu zaraze korona virusa\nPočetak školske godine u Rumuniji će biti kao i uvek sredinom septembra sa nekim prilagođavanjima uprkos znatnom rastu broja zaraženih novim korona virusom, saopštila je danas Vlada pozivajući se na „pravo na obrazovanje“.\n0Piše: Beta-AFP 12. avgusta 2020. 17.01 Izmenjeno: 17.05\n„Naša odluka je jasna: povratak u školu je 14. septembra, naravno uz poštovanje normi zdravstvene bezbednosti“, rekao je premijer, liberal Ludovik Orban u Parlamentu, navodeći da će deca i nastavnici nositi maske dok su unutra.\nZalažući se za „pravo svakog deteta na obrazovanje“ Orban je rekao da će lokalne vlasti odlučivati od slučaja do slučaja, u zavisnosti od epidemiološke situacije da li će deca dolaziti u škole ili ne.\nRumunska televizija asocijacije „Spasite decu“ osudila je isključenje stotina hiljada dece lišenih obrazovanja za vreme izolacije zbog nedostatka kompjuterske opreme.\n„Vreme je da se vratite kući ili da odete u zatvor“, rekao je šef socoialdemokratske partije Marsel Čolaku.\nKorona virus, RumunijaBukurešt


NEZAVISNA KULTURNA SCENA PODRŽALA PORTAL SEECULT - Magločistač\nPočetna Vesti NEZAVISNA KULTURNA SCENA PODRŽALA PORTAL SEECULT\nPostavio/la: MagločistačObjavljeno: 20.06.2017 Kategorija: VestiNema komentara\nAsocijacija Nezavisna kulturna scena Srbije pozvala je danas umetnička i strukovna udruženja i organizacije i pojedince koje se bave kulturom da pruže javnu podršku portalu SEEcult, koji je pred zatvaranjem zbog toga što mu je uskraćena finansijska podrška na konkursima Ministarstva kulture i informisanja za kulturu grada Beograda.\n“SEEcult ima neizmeran uticaj kako na nacionalnu, tako i na regionalnu umetničku scenu objavljujući godišnje desetine hiljada vesti iz svih oblasti kulture, postavljući visoke profesionalne standarde, osvajajući brojne nagrade, pokrećući nove i jedinstvene teme, stvarajući inovativne sadržaje i forme, i u mnogim slučajevima služeći kao jedini izvor informacija o dešavanjima u oblasti kulture”, navodi se u saopštenju.\nTa asocijacija je ocenila da je portal SEEcult, kao specijalizovani medij za kulturu, jedna od prvih žrtava nove kulturne politike i navela da su konkrusi za finansiranje tih sadržaja sprovedeni na netransparentan način, van procedura i čak tajnim članovima komisija u slučaju grada Beograda.\n“S druge strane, dok nema novca za jedan SEECult, kontinuirano se povećavaju sredstva koja se izdvajaju za organizacije koje nisu ni registrovane za kulturnu delatnost, već za na primer čišćenje poslovnog prostora ili za inženjerske delatnosti, među kojima su i one koje su osnovane neposredno uoči, za vreme, pa čak i po isteku konkursnog roka”, dodaje se u saopštenju.\nPortal za kulturu Jugoistočne Evrope SEEcult.org saopštio je juče da je ove godine na konkursima Ministarstva kulture i informisanja i Sekretarijata za kulturu Grada Beograda, dobio “bezmalo nula dinara”, da je aktuelna kulturna politika ozbiljno ugrozila njihovu egzistenciju, ali i da je ta situacija pokazala da je opstanak cele kulture u Srbiji doveden u pitanje.\nKako se navodi, ministarstvo je na konkursu odbilo projekat SEEcult.org “Vidi kulturu” uz obrazloženje da se odnosi na redovne aktivnosti što, prema oceni osnivača tog portala, “pokazuje drastično nerazumevanje kako trenutne pozicije kulture u društvu, tako i suštine neprofitnih medija koji nemaju komercijalnu delatnost, ujaka u Americi ili stranog finansijera”.\nTaj portal pozvao je sve institucije, organizacije, strukovna udruženja i druge aktere kulturne scene, da se suprotstave “retrogradnoj kulturnoj politici, javno iskažu negodovanje i zaštite profesiju”, a medije da se posvete “ozbiljnim problemima sa kojima se suočava kultura u Srbiji”.


MERKELOVA GUBI IZBORE ZBOG MIGRANATA: Sve veći priliv izbeglica ugrozio poziciju premijerke\n26.07.2016. 17:38h 04.04.2017. 01:24h\nSerija terorističkih napada u Nemačkoj prošle nedelje od kojih su tri izvršili tražioci azila odrazila se i na kancelarku Angelu Merkel budući da su njeni politički rivali odmah požurili da je žestoko kritikuju za liberalnu politiku prema azilantima, i prošlogodišnju odluku da otvori granice za one koji beže od rata i progona, ocenjuju nemački mediji.\n"Izgledalo je da Merkelovoj ide dobro, ali situacija se dramatično promenila za 10 dana između napada u Nici i samoubilačkog napada u Ansbahu u nedelju", piše dnevnik "Zidojče cajtung" povodom napada za koje je odgovornost preuzela takozvana Islamska država (ID).\nKancelarka ima razloga da još jednom strahuje da će je birači kazniti s obzirom da predstoje izbori u septembru, dodaje list. Njeni saradnici su odmah ukazali da su trojica od četvorice napadača stigla u Nemačku pre rekordnog talasa izbeglica koji je u Nemačkoj doneo više od milion ljudi, navodi Radio Dojče vele.\nIpak Herst Zehofer, konzervativni premijer Bavarske gde su se dogodila tri od četiri napada doveo je u pitanje princip da azilante ne treba vraćati u ratne zone.\n"Moramo ozbiljno da razmotrimo kako takve ljude treba tretirati ako kršse zakon ili predstavljaju pretnju," rekao je on listu Menhner merkur. Zehofer, lider Hrišcansko socijalne unije, bliske Hrišcansko demokratskoj uniji Merkelove, odavno je glasni kritičar priliva izbeglica koji obično prvo stižu u Bavarsku.\nZehofer je ojačao bezbednost na aerodromima i železničkim stanicama posle napada u Ansbahu, ali Berlin odbija pozive na donošenje novih bezbednosnih zakona, a Merkelova je pokušala da na druge prenese svoje spokojstvo time što je ostala u svojoj vikendici severno od Berlina ove nedelje. Najtiražniji nemački dnevnik Bild koji je i inače podržavao stav Merkelove o izbeglicama, pohvalio je njen pristup, navodi Rado Dojče vele.\n"Znači Islamska država je donela terorizam u Nemačku. To je moralo na kraju da se dogodi. Nemačka nije mogla da ostane mirno ostrvo sa ili bez izbeglica," naveo je list u uvodniku. Međutim s približavanjem lokalnih izbora u Meklenburg-Zapadnoj Pomeraniji 4. septembra i izbora u Berlinu 18. septembra, njena strategija je riskantna, navode mediji i ukazuju da desničarska, populistička AfD namerava da postigne dobar rezultat upravo u Meklenburg-Zapadnoj Pomeraniji i zada udarac Merkelovoj pred opšte izbore.\nAko se strah učvrsti među građanima posle napada, racionalni stav Merkelove bi se mogao pokazati kao nedovoljan, smatra Martin Emer, profesor političke komunikacije na Slobodnom univerzitetu u Berlinu, prenosi AFP.\n"Politika mora da pokrije oba askpekta, emotivnu stranu u kojoj uverljivo obećavate da ćete zaštiti građane i zasnovanost na činjenicama kako bi to obezbedili", rekao je on.


"Subotica-trans" i pored teške ekonomske situacije ulaže u bolje uslove za korisnike javnog prevoza | (Vesti - 08. 09. 2017) Subotica.com\n08.09.2017. u 00:47h\nJP "Subotica-trans" će 120 godina postojanja i rada obeležiti uvođenjem brojnih novina. Neke od njih su kupovina tri nova autobusa, obuka vozača, ali i nove linije, među kojima je direktna linija do Robne kuće "Ikea" u Beogradu.\nJP "Subotica-trans" će obeležavanje jubileja dočekati sa tri nova autobusa u voznom parku. Novi autobusi poslednji put su kupljeni 2011. godine, a u međuvremenu su nabavljani samo polovni autobusi, izuzev 10 minibus vozila, koje je 2012. godine finansirao Grad Subotica.\nAleksandar Aleksić, direktor JP "Subotica-trans", kaže za naš sajt da je reč kupovini jednog solo gradskog autobusa, jednog zglobnog i jednog međugradsko-prigradskog autobusa, koji će biti korišćeni na najfrekventnijim linijama gradskog i prigradskog prevoza, kao i za prevoz radnika do industrijske zone.\n- Naš vozni park je ozbiljno ostareo, prosečna starost naših vozila je preko 13 godina. Autobusi su tehnička sredstva koja su ceo dan u upotrebi i njihov radi resurs ističe za osam do 10 godina. Nakon toga, još uvek se mogu koristiti, ali sa povećanim troškovima održavanja i smanjenim stepenom raspoloživosti. Nabavili smo još dva polovna autobusa, mlađeg godišta, tako da trenutno kombinujemo polovne i nove autobuse, ali naša želja je da jednog dana možemo da kupujemo samo nove autobuse – rekao je Aleksić i dodao da je ukupna investicija vredna oko 73 miliona dinara, od čega je Grad Subotica obezbedio nešto više od 23 miliona dinara.\nOsim nedostatka novih vozila, "Subotica-trans" se bori i sa nedostatkom adekvatne radne snage, odnosno vozača autobusa sa položenom D kategorijom. Iz tog razloga, preduzeće je donelo odluku da ove godine po prvi put pokrene program stručnog osposobljavanja.\n- U saradnji sa Nacionalnom službom za zapošljavanje, odabrali smo pet polaznika koji su, u odgovarajućoj auto-školi, prošli teorijsku i praktičnu obuku za D kategoriju. Nakon što su položili, primili smo ih u radni odnos na određeno vreme, odnosno na dve godine. Ukoliko ostanu u radnom odnosu pune dve godine, ne moraju da vraćaju sredstva koja su uložena u njihovu obuku. Ako bi se u međuvremenu predomislili i poželeli da odu ranije, sredstva će morati da vrate u potpunosti – rekao je Aleksić, dodajući da je pre tri godine preduzeće raspolagalo sa 132 vozača, dok je taj broj sada povećan na 152, uprkos racionalizaciji, odnosno smanjenju ukupnog broja zaposlenih sa 355 na 327. Ipak, to još uvek nije dovoljan broj vozača, te zbog toga trpe i neki drugi planovi koje je JP "Subotica-trans" nameravalo da sprovede.\n- Do pre nekoliko godina, linija 1 je saobraćala na svakih sat vremena u popodnevnim časovima, a sada saobraća na pola sata. Voleli bismo da i to bude češće, jer su istraživanja pokazala da je za grad ove veličine prihvatljiva dužina čekanja autobusa između 10 i 15 minuta. Nažalost, u ovom trenutku to nije moguće, jer da bismo imali češće polaske, morali bismo da imamo više autobusa i vozača, za šta trenutno nema mogućnosti. Finansijska konsolidacija je trajala dugo i postepeno smo vraćali dugove i ulagali u preduzeće - objasnio je Aleksić, istakavši da grad redovno servisira svoje obaveze, što ranije nije bio slučaj.\nNov krov postavljen u remontnom delu preduzeća\nJP "Subotica-trans" će od sledećeg četvrtka, 14. septembra, uvesti direktnu liniju do Robne kuće "Ikea". Redovna beogradska linija, koja svakog radnog dana polazi iz Subotice u 6 časova i 15 minuta, u buduće će svakog četvrtka, nakon iskrcavanja putnika na Beogradskoj autobuskoj stanici, produžiti na parking Robne kuće "Ikea". Polazak sa parkinga biće u 13 i 30 minuta, kada će autobus krenuti na Beogradsku autobusku stanicu, odakle će u 15 časova uslediti povratak za Suboticu. Cena karte biće ista kao i do Beograda u promotivnom periodu, zbog jubileja preduzeća.\nNova autobuska linija, na relaciji Subotica-Segedin-Kečkemet-Budimpešta, počeće da saobraća od 6. oktobra. Linija će saobraćati tri dana u sedmici, odnosno petkom, subotom i nedeljom. Polazak iz Subotice biće u 7 časova, a povratak iz Budimpešte u 16 časova. Na ovaj način, povratak iz Segedina pomeren je na 18 časova i 40 minuta, u odnosu na prethodnih 15 časova i 40 minuta. Cena karte do Budimpešte iznosiće 1.800 dinara, do Kečkemeta 800, a do Segedina 400 dinara.\nNove autobuske linije, iz JP "Subotica-trans" objašnjavaju povećanim obimom posla, ali i zahtevima građana.\n- Obim posla preduzeća raste iz meseca u mesec. S razvojem industrijske zone u Malom Bajmoku, industrijski subjekti su počeli sve češće da nam se obraćaju za prevoz njihovih putnika. Zbog toga smo uveli poseban linijski prevoz za radnike koji na posao dolaze iz Feketića, Bačke Topole i Kanjiže. Takođe, postoji veliki interes da se povežu i neka druga naselja sa industrijskom zonom. S obzirom na to da najveći broj građana živi na Prozivci, naša ideja je da razmotrimo mogućnost, kada se stvore materijalni uslovi za to, uvođenja autobuske linije koja bi povezala Prozivku sa industrijskom zonom - rekao je Aleksandar Aleksić.\nAleksić je istakao da preduzeće ima veoma dobar odnos sa sugrađanima, kao i da sporadično anketiraju putnike o kvalitetu usluge koju pružaju. Najčešće primedbe putnici imaju zbog starosti i nedostatka klimatizovanih autobusa.\nIpak, preduzeće se trudi da održi i unapred nivo kvaliteta usluga koje pruža o čemu govori i podatak da je elektronskim sistemom informisanja opremljeno 27 stajališta u gradu, kako bi sugrađani mogli videti koliko dugo će čekati autobus. Uveden je i sistem elektronske naplate, čime je presedanje znatno olakšano, jer se sada ceo grad tretira kao jedna zona. Takođe, trenutno je 27 autobusa opremljeno sa wifi uređajima, a do kraja godine u planu je i njihovo proširenje.\nSuboticatrans sutrans autobus nabavka autobusa autobuska karta red vožnje autobusa autobuske karte autobuske linije saobraćanje autobusa aleksandar aleksić autobuski prevoz


Izložba Davida Pužada - LookerWeekly.com magazin\nIzložba “Once” Davida Pužada, umetnika iz Barselone, otvara se 22. septembra u 19h u Galeriji Doma kulture Studentski grad. Ovom prilikom prepoznatljivi katalonski umetnik će izložiti seriju fotografija koje je snimio 2013. godine u Tate Modern galeriji i u Nacionalnoj galeriji portreta u Londonu.\nMinimalističke fotografije slučajnih prolaznika pričaju o životu i promeni i predstavljaju ovekovečene trenutke, “jedinstvene momente postojanja”.\nŽeleći da ukaže na sličnost između prirode života i fotografije kao medija, Pužado i sam navodi da “u životu, kao i u fotografiji, nikada nemate drugu šansu, barem ne istu.”\nU tekstu Nevene Kijanovic u katalogu izložbe sledi:\n“Promena je jedina konstanta u životu. Ljudi prolaze i smenjuju se pred objektivom umetnika, dolaze i odlaze uglavnom nesvesni sadašnjeg trenutka i tog jedinstvenog momenta postojanja. David ih ovekovečava upravo u tom neponovljivom trenutku koga smo retko kada svesni, zaokupljeni mislima o prošlosti, brigama i nadanjima o budućnosti zbog čega često zaboravljamo da je sadašnjost zapravo jedino vreme u kojem zaista živimo i postojimo na ovom svetu.”\n91. rođendan Narodnog muzeja Pančevo\nVolontirajte u DOB-u


ISTRAGA HAVARIJE Roskosmos možda odloži i SLANJE HRANE astronautima na Međunardonoj svemirskoj stanici\nVisoki zvaničnik ruske svemirske agencije "Roskosmos" Sergej Krikaljev izjavio je danas da bi Rusija mogla da odloži planirano slanje tereta bez ljudske posade na Međunarodnu svemirsku stanicu (MSS) nakon havarije rakete sa ljudskom posadom.\nRojters prenosi da je sledeća "Roskosmosova" obnavljanja zaliha na MSS planirana za kraj ovog meseca, ali da letelica bez ljudske posade "Progres" koja treba da ponese hranu i druge stvari astronautima na MSS koristi isti raketni sistem kao i letelica "Sojuz" koja je učestvovala u jučerašnjeg incidentu.\nNavodi se da je Krikaljev, čiju je izjavu prenela ruska državna televizija, potvrdio da će svi letovi raketa "Sojuz" biti obustavljeni sve dok istraga ne utvrdi šta je uzrokovalo havariju.\nDRAMA NA POLETANJU U SVEMIR Pokvarila se raketa sa dva astronauta pri lansiranju, obavljeno HITNO SLETANJE (FOTO, VIDEO)\nGeneralni direktor "Roskosmosa" Dmitrij Rogozin izjavio je ranije danas da će astronauti, koji su preživeli havariju ruske svemirske rakete u vazduhu, leteti ponovo i da za sada nema promene planova da oni na proleće naredne godine budu upućeni na MŠ.\nNavodi se da je Rogozin to kazao dan nakon što su astronauti Aleksej Ovčinjin i Amerikanac Nik Hejg preživeli dramatično prinudno sletanje u Kazahstanu nakon otkazivanja rada rakete "Sojuz" koja je trebalo da ih odnese na MŠ.\nRogozin je danas na Tviteru postavio fotografiju na kojoj je prikazan kako sedi pored dvojice astronauta i napisao da su oni stigli u Moskvu.


Pogoršavanje odnosa EU i SAD: Nesreća nikada ne dolazi sama | Biznis i Finansije\n/ B&F Plus / Pogoršavanje odnosa EU i SAD: Nesreća nikada ne dolazi sama\nPogoršavanje odnosa EU i SAD: Nesreća nikada ne dolazi sama\nRedakcija BIF on 12/04/2017 - 11:18 in B&F Plus, Slajder\nThis post has already been read 1041 times!\nLideri zemalja EU mogu potvrditi da nesreća nikada ne dolazi sama. Neočekivani šok u vidu Brexita bio je samo uvertira. Prve izjave nove američke adminstracije upućene Briselu rezultirale su otvorenom panikom i strahom za budućnost čitavog koncepta na kome je izgrađena EU.\nDok su Trampovo protivljenje sporazumima o slobodnoj trgovini, insistiranje na plaćanju veće „NATO članarine“ kao preduslovu za američke vojne garancije i optužbe da Njemačka vještački drži kurs eura nerealno niskim, otpisivani kao jeftina populistička izborna retorika, njihovo ponavljanje nakon zvanične inauguracije učinilo ih je službenom politikom SAD, što je poslednja stvar koju su evropski lideri očekivali. Direktni udar nove američke administracije na EU otpočeo je na svim frontovima. Istine radi, sporazum o slobodnoj trgovini između SAD i EU završio je na ledu znatno prije Trampovog ustoličenja.\nU neslužbenim komentarima evropskih zvaničnika krivica je prebacivana na američku stranu koja je „tražila sve a nije htjela da ponudi ništa zauzvrat“.\nJednostavno, evropski zahtjev za otvaranje američkog finansijskog sektora evropskim igračima kao i pristup javnim nabavkama u SAD, američka strana je u startu odbacila, i za Amerikance je tu priča bila završena. Ali kada se ona svela samo na otvaranje evropskog tržišta za američke kompanije, uzjogunili su se i Evropljani predvođeni Francuskom i pregovori su već godinama zamrznuti.\nSlabašna nada čelnika EU da bi nova američka administracija mogla biti sklonija kompromisu od Obamine administracije, raspršila se poput mjehura od sapunice kada je postalo jasno da je novi predsjednik SAD, Donald Tramp, u startu digao ruke od već potpisanog Transpacifičkog partnerstva, multilateralnog sporazuma o slobodnoj trgovini koji je obuhvatao azijske i južnoameričke države kao i Australiju.\nKo manipuliše eurom\nLoša vijest za zagovornike sporazuma o slobodnoj trgovini u EU je da principijelno Trampova administracija ne voli multilateralne sporazume, pogotovu ne sa EU kao cjelinom, već preferira da takve sporazume, eventualno, sklapa sa zemljama članicama pojedinačno. Razlog je logičan – niti jedna od evropskih država, čak i one najveće i ekonomski najjače, poput Njemačke i Francuske, samostalno ne može biti ravnopravan partner u pregovorima sa SAD. I to znaju i jedni i drugi, a Trampov glavni politički moto je „Amerika na prvom mjestu“.\nUbrzo je uslijedio i sledeći, za sada samo verbalni, napad kada je nova američka administracija optužila Njemačku da manipuliše eurom, držeći njegovu vrijednost nerealno niskom. To, po američkoj ocjeni, daje njemačkoj ekonomiji nepoštenu prednost, čineći njemačke proizvode jeftinijim u odnosu na konkurenciju iz SAD.\nIako je u prvim reakcijama Njemačka odbacila ove optužbe, nešto kasnije i njemačka kancelarka Angela Merkel, kao i njemački ministar finansija su, ipak, javno priznali da je ova tvrdnja tačna, te da je zajednička evropska valuta u slučaju njemačke ekonomije podcijenjena barem za dvadesetak posto, nego što bi realno trebala biti.\nU svoju odbranu, njemački zvaničnici navode da oni ne mogu tu ništa učiniti, jer monetarnu politiku vodi Evropska centralna banka „na koju Njemačka nema uticaja“. Koliko je ova tvrdnja tačna, drugo je pitanje. Istovremeno, realna vrijednost eura ima i drugu stranu, jer u slučaju siromašnijih zemalja sa juga Evrope, poput Grčke, Portugala i dijelom Italije, trenutna vrijednost eura u odnosu na snagu njihovih ekonomija je realno precijenjena, što praktično znači da su njihovi proizvodi na svjetskom tržištu manje konkurentni nego što bi trebali biti.\nKoliko para, toliko zaštite\nEkonomski pritisak SAD na EU nastavljen je i na drugom polju, ovog puta kroz zahtjev da evropske zemlje članice NATO-a radikalno povećaju izdvajanja za odbranu. Načelan dogovor na nivou NATO saveza je da članice trebaju godišnje na odbranu trošiti minimalno dva posto svog bruto društvenog proizvoda. Ali ovo obećanje ostalo je mrtvo slovo na papiru, jer samo Velika Britanija, Estonija, Poljska i paradoksalno, Grčka, poštuju ovu obavezu, dok sve ostale članice, uključujući Njemačku i Francusku, izdvajaju znatno manje, između 1,2 i 1,3 posto BDP.\nZnačajno povećanje izdvajanja za odbranu dovelo bi do haosa u ionako preopterećenim budžetima Evropljana. Za Trampa, ovo je još jedan primjer gdje Evropljani eksploatišu Ameriku, izbjegavajući da izmire svoj dio troškova i prebacujući teret na američke porezne obveznike. Trampove predizborne izjave da bi u slučaju sukoba on prvo provjerio da li je zemlja saveznica, članica NATO pakta uredno ispoštovala svoje finansijske obaveze prije donošenja odluke da joj se priskoči u pomoć sa američkom vojnom silom, dočekana je na nož kako u Evropi tako i u američkom establišmentu.\nI dok su evropski zvaničnici nakon inauguracije redom pohrlili da „prosvjetle“ Trampa o „svetoj obavezi“ solidarnosti unutar NATO-a gdje napad na jednu članicu znači obavezu svih ostalih da joj priteknu u pomoć, čini se da Tramp nije bio previše impresioniran da bi promijenio svoj stav. Potrpedsjednik SAD, Mike Pence, na godišnjoj globalnoj konferenciji o sigurnosti u Minhenu polovinom februara, pored umirujućih fraza o američkoj posvećenosti evropskoj sigurnosti, takođe je brutalno podsjetio Evropljane da postoji i član 3. NATO povelje, koji takođe jasno kaže da članice moraju ravnopravno podijeliti i finansijski teret, te da se očekuje vidljiv napredak već do kraja ove godine.\nTo nije bio odgovor koji su Evropljani očekivali, jer iako priznaju da se na vojsku mora trošiti više, planirani cilj od dva posto BDP-a nadali su se dostići u narednih desetak godina, a ne za godinu dvije. Njihov ključni kontra argument je da su izdvajanja za pomoć zemljama u razvoju takođe dugoročno elementi sigurnosne politike, što po svemu sudeći nije kako Bijela kuća vidi ovaj problem.\nI dok se američko insistiranje na bilateralnim sporazumima umjesto multilateralnih, pritisak da se povećaju vojni budžeti i vrijednost eura ojača, mogu svrstati u blaži oblik trgovinskog rata između SAD i EU – što i nije neočekivano niti potpuna novost, konačni udar usmjeren je na samo postojanje Evropske unije.\nNepovjerenje u nadnacionalnu Evropu\nDok su Trampove lakonske izjave da je Brexit dobra stvar i da bi druge zemlje uskoro mogle slijediti primjer Velike Britanije u EU dočekane gunđanjem i neodobravanjem, izjave potencijalnog novog američkog ambasadora u EU, Teda Mallocha izazvale su paniku i bijes, pa je Evropski parlament zatražio da mu se odbije agreman ako bude i zvanično imenovan. Malloch, američki biznismen koji se smatra najozbiljnijim kandidatom za novog ambasadora SAD u Briselu, u svom intervju za BBC otvoreno je uporedio nekadašnji SSSR sa današnjom EU, hvaleći se kako je u osamdesetim godinama dao svoj skromni doprinos rušenju SSSR-a, a da je sada na redu „druga Unija“.\nOčigledno nije riječ o izolovanom incidentu, iako se Malochova izjava može pripisati činjenici da mu je „brži jezik od pameti“, jer sličnu tezu na sastanku sa njemačkim diplomatom ponovio je i Steve Bannon, siva eminencija nove američke administracije i glavni savjetnik predsjednika Trampa. Prema pisanju svjetskih medija, Bannon je u suštini okvalifikovao EU kao propali projekat i da nova američka administracija preferira bilateralne odnose sa evropskim zemljama, ostavljajući po strani institucije EU. Što se Bannona tiče, on već godinama javno zastupa istu tezu, da je budućnost Evrope u nacionalnim državama i jakim nacionalističkim pokretima, a ne u nadnacionalnim tvorevinama poput EU.\nEvropski lideri su sa pravom zabrinuti. U najboljem slučaju, riječ je o agresivnoj pregovaračkoj taktici SAD kako bi se od članica EU izvukao maksimum ekonomskih ustupaka, dok u suštini sve ostaje po starom. U najgoroj varijanti, nije u pitanju blefiranje, već istinska namjera nove administracije da svoja predizborna obećanja pretvori u praksu, što budućnost EU, zajedno sa njenim unutarnjim problemima, čini još neizvjesnijom.\nbroj 135, mart 2017.\nSAD TTIP diplomatija eu pritisak tramp


Radio TV Stara Pazova - U Novoj Pazovi održan tradicionalni 18. Ribolovački sabor\nU Novoj Pazovi održan tradicionalni 18. Ribolovački sabor\nRibolovački sabor 18. po redu, održan je u dvorištu Osnovne škole Rastko Nemanjić Sveti Sava u Novoj Pazovi. Uz takmičarski deo u kuvanju riblje čorbe, priređen je i bogat kulturno - umetnički program. Organizatori su Udruženje sportskih ribolovaca Linjak Nova Pazova, Organizacija rezervnih vojnih starešina Nova Pazova, u saradnji sa Srpskom pravoslavnom crkvom.\nCelodnevno druženje uz kotlić, dobro raspoloženje, vesela muzika i lepo vreme obeležili su ovaj Sabor. 22 vesele ekipe nadmetale su se u tome ko će napraviti bolju riblju čorbu, a za postizanje dobrog raspoloženja bile su zadužene muzičke grupe i estradna pevačica Dragica Radosavljević Cakana.\nPored ekipa iz staropazovačke opštine, ekipe iz Bajine Bašte, Milića iz Republike Srpske i Voluje iz opštine Kučevo uverile su se u gostoprimstvo Novopazovčana i redovni su gosti na Saborima.\nU godini kada Ribolovački sabor slavi punoletstvo i odziv publike je veći nego prethodnih godina, zadovoljan je organizator Zdenko Gašić.\nPobednička ekipa ove godine je Opštinska uprava Stara Pazova, drugo mesto osvojila su Ribolovci Nova Pazova, a treće Kapitalci Novi Banovci. Svojim prisustvom manifestaciju je uveličao i predsednik opštine Đorđe Radinović.


Preko biogoriva do niže cene derivata nafte : Nadlanu.com\nPreko biogoriva do niže cene derivata nafte\nObjavljeno 24. avg 2012. / 13:25:34\nBEOGRAD, 24. avgusta 2012. (Beta) - Ministarka energetike, razvoja i zaštite životne sredine Srbije Zorana Mihajlović izjavila je u petak da bi smanjenju cene goriva moglo da doprinese smanjenje troškova prerade nafte i mešanje biogoriva sa naftim derivatima.\nMihajlovićeva je novinarima prilikom obilaska radova na rafineriji Naftne industrije Srbije u Pančevu kazala da će Ministarstvo energetike pokrenuti izmenu pravilnika o kvalitetu goriva koji će omogućiti da biogorivo bude deo derivata.\nPrema njenim rečima, umešavanje biogoriva moglo bi da utiče na smanjenje cene goriva jer se na njega ne obračunava akciza.\nAkcize su ozbiljan procenat u ceni naftnih derivata, ali mi smo zatekli jedan opustošen budžet država Srbije i sada treba naći način kako da se taj budžet napuni, ne samo kroz akcize na gorivo, već i kroz akcize na duvan i luksuznu robu, kazala je Mihajovićeva.\nOna je kazala i da postoje načini da i naftne kompanija pomognu da cene derivata budu razumnije i održivije tako što će se smanjiti cena prerade, što može da se desi kada se jedno modernizovano postrojenje kao što je rafinerija u Pančevu, puste u pogon.


Vučić sa delegacijom američkog Kongresa\nPredsednik Srbije Aleksandar Vučić tokom razgovora sa kongresmenima Sjedinjenih Američkih Država Erikom Svolvelom i Šonom Malonijem, u Beogradu, 5. avgusta 2021. (Foto: Predsednik.rs)\nPredsednik Srbije Aleksandar Vučić razgovarao je u četvrtak sa kongresmenima Sjedinjenih Američkih Država Erikom Svolvelom i Šonom Malonijem, koji su podržali regionalnu inicijativu "Otvoreni Balkan", jer je vide kao veliku mogućnost za napredak Zapadnog Balkana.\nU saopštenju iz kabineta predsednika Srbije navodi se da je Vučić rekao da je inicijativa "Otvoreni Balkan" otvorena i za ostale u regionu i da su regionalna ekonomska saradnja i međusobno povezivanje osnov za mir i stabilnost.\nVučić je ukazao na važnost jačanja bilateralne saradnje i unapređenja ukupnih odnosa sa SAD, a posebno značaj unapređenja ekonomske saradnje dve zemlje. Srbija želi da uspostavi bolje odnose sa SAD, rekao je Vučić, dok su kongresmeni istakli da su došli u posetu Beogradu ohrabreni ekonomskim rezultatima, sa namerom da ohrabre američke investitore da više ulažu u Srbiju.\nVučić upoznao je američke kongresmene sa rezultatima koje je Srbija postigla u kampanji vakcinacije, a delegacija Kongresa SAD je pozdravila solidarnost koju je Srbija pokazala pomažući, kao odgovoran sused, donacijama vakcina i građanima regiona.\n"Mini Šengen" preimenovan u "Otvoreni Balkan", Vučić najavio mogućnost ukidanja granica od 2023.\nU saopštenju se navodi da je predsednik Srbije zahvalio na dosadašnjoj pomoći SAD u okviru borbe protiv pandemije, posebno imajući u vidu činjenicu da su SAD trenutno jedna od najviše pogođenih zemalja ovim virusom u svetu.\nVučić je podsetio sagovornike da se ove godine navršava 140 godina od uspostavljanja diplomatskih odnosa Srbije i SAD, uz nadu da će biti prilike da ovaj važan jubilej adekvatno obeleži, uprkos restriktivnim okolnostima usled pandemije, kaže se u saopštenju kabineta predsednika Srbije.\nPodsetimo, Aleksandar Vučić 29. jula u Skoplju sa premijerima Severne Makedonije i Albanije, Zoranom Zaevim i Edijem Ramom preimenovao je između ostalog iinicijativu "mini Šengen" u "Otvoreni Balkan".\nVučić je tada rekao da je inicijativa otvorena za sve ostale države regiona koje to žele i da je onaj ko želi da se priključi dobrodošao, ali da nema razloga da se neko moli.\nCrna Gora, BiH i Kosovo nisu deo "Otvorenog Balkana", a Vučić je to prokometarisao rečima da "svako bira svoj put, iako je inicijativa otvorena za sve".\nŠon Meloun, demokrata, kongresmen je iz Njujorka, dok je Erik Svolvel, takođe demokrata, predstavnik iz Kalifornije.\nSrbija pregovara sa kompanijom iz SAD o postavljanju solarnih panela na 2.000 hektara\nIvana Stradner: Balkan u raljama korupcije i koristoljubivih političara\nBrnabić sa Atlantskim savetom: Vlada fokusirana na jačanje odnosa sa SAD\nNeuspeh dijaloga u Briselu: Da li je vreme da se Amerika uključi?\nStejt department: Pri normalizaciji odnosa sa Sirijom uzeti u obzir Asadove zločine\nFilips: U dijalog Kosova i Srbije uključiti specijalnog izaslanika Sjedinjenih Država\nZajednička vežba srpskog SAJ-a i američkih "Zelenih beretki" - sedmi put\nZvaničnik SAD za energetiku u Beogradu o energetskoj efikasnosti i gasnoj diverzifikaciji\nAmbasada SAD: Pravda za braću Bitići ostaje prioritet u bilateralnim odnosima sa Srbijom\nAmerička ambasada: Radosavljević da bude suočen sa pravdom, a ne da dobija priznanja


Čukarički golom završio svoju kratku evropsku epizodu - Sportska centrala\nČukarički golom završio svoju kratku evropsku epizodu\n31 jul 2019. 22:42\nČukarički – Molde 1:3; prvi meč 0:0\nČukarički: Belić – Ćirković, Šapić, Puškarić, Bogosavac, Kovač (od 81. Aleksić), Docić, Ovusu, Stojanović (od 46. Vidosavljević), Đorđević (od 70. Kajević), Tedić\nMolde: Kraninks – Harldsajd, Bjernbak, Foren, Haugen – Aursens, Husain – Ejkrem (od 79. Elinksen), Hestad, Omujanfo (od 70. Knudston) – Džejms (od 87. Boli)\nUtakmica na Banovom brdu počela je izuzetnom šansom za Čukarički. Ovusu je ubacio šesnaesterc , posle duge lopte Tedić je naleteo, uspeo da zahvati loptu, ali je golman Moldea odbranio. Ovaj udarac nagovestio je skroz drugačiji tok utakmice.\nVeć u 4. minutu gostujuća ekipa došla je do vodstva. Omujanfo je šutirao, a lopta zakačila nekog u bloku Čukaričkog i promenila pravac i tako prevarila golmana Belića.\nU 27. minutu desila se još jedna lepa šansa za domaći tim nakon dobre povratne lopte Ćirkovića za Ovusua po desnoj strani, međutim lopta je zavšila iznad gola.\nJoš jedan nokaut za ,,brđane“ usledio je u 37. minutu nakon što je Ejkrem doveo Molde do ubedljive prednosti od 2:0. Docić je loše odigrao i praktično centrirao sa leve strane kapitenu Norvežana za gol sa 13 metara.\nU drugom poluvremenu Čukarički je borbeno otvorio meč konstantno napadajući protivnički gol, međutim bez konkretnog rešenja.\nU 54. minutu Ovusu je uputio odličnu loptu ka Tediću, ali je Bjernbak bio za korak brži.\nNajbolja šansa za domaću ekipu u drugom delu utakmice desila se u 69. minutu kada je Tedić pokušao glavom iz centaršuta Docića iz kornera, ali se Husain isprečio na gol-liniji.\nEkipa Aleksandra Veselinovića nije prestajala da napada od početka drugog poluvremena, a Ovusu je pokazao nekoliko sjajnih poteza. Na isteku 73. minuta sjajno je šutirao metar iza šesnesterca, ali je golman Moldea intervenisao.\nNekoliko minuta kasnije, rezervista Knudson povećao je prednost svoje ekipe. Iz vrlo teške pozicije pogodio je za 0:3, skoro iz mrtvog ugla.\nI konačno su domaći postigli gol nakon uspešno završene akcije Kajevića za 1:3. Ali to je bilo sve od ekipe Čukaričkog kojoj preostaje borba u domaćim takmičenjima.


Na osnovu člana 75. Zakona o visokom obrazovanju (Sl. glasnik RS br. 88/2017, 27/2018-dr Zakon i 73/2018), član 184. Statuta Medicinskog fakulteta Novi Sad br. 02-1260 od 2.4.2019. godine, Odluke dekana Medicinskog fakulteta Novi Sad broj 01-20-16/2019 od 19.6.2019. godine, člana 2. Pravilnika o načinu i postupku sticanja zvanja i zasnivanja radnog odnosa nastavnika Univerziteta u Novom Sadu od 20.7.2018. i člana 5. Pravilnika o izborima u zvanje nastavnika, saradnika i istraživača Medicinskog fakulteta Novi Sad br. 01-1467 od 16.4.2019. godine, raspisuje se\nJednog nastavnika za izbor u zvanje REDOVNOG PROFESORA za užu naučnu oblast Epidemiologija, na neodređeno vreme, radno vreme kraće od punog (15 sati na Fakultetu);\nJednog nastavnika za izbor u zvanje REDOVNOG PROFESORA za užu naučnu oblast Hirurgija sa anesteziologijom (Abdominalna hirurgija), na neodređeno vreme, radno vreme kraće od punog (15 sati na Fakultetu);\nJednog nastavnika za izbor u zvanje REDOVNOG PROFESORA za užu naučnu oblast Hirurgija sa anesteziologijom ( Dečija hirurgija), na neodređeno vreme, radno vreme kraće od punog (15 sati na Fakultetu);\nJednog nastavnika za izbor u zvanje REDOVNOG PROFESORA za užu naučnu oblast Anatomija, na neodređeno vreme, puno radno vreme (40 sati na Fakultetu);\nJednog nastavnika za izbor u zvanje VANREDNOG PROFESORA za užu naučnu oblast Onkologija, na određeno vreme 5 godina, radno vreme kraće od punog (15 sati na Fakultetu);\nJednog nastavnika za izbor u zvanje VANREDNOG PROFESORA za užu naučnu oblast Farmakologija sa toksikologijom i kliničkom farmakologijom, na određeno vreme 5 godina, puno radno vreme (40 sati na Fakultetu);\nJednog nastavnika za izbor u zvanje VANREDNOG PROFESORA za užu naučnu oblast Zdrastvena nega, na određeno vreme 5 godina, puno radno vreme (40 sati na Fakultetu);\nJednog nastavnika za izbor u zvanje VANREDNOG PROFESORA za užu naučnu oblast Farmaceutska analitika, na određeno vreme 5 godina, puno radno vreme (40 sati na Fakultetu);\nJednog nastavnika za izbor u zvanje VANREDNOG PROFESORA za užu naučnu oblast Osnovne biološke discipline u farmaciji, na određeno vreme 5 godina, puno radno vreme (40 sati na Fakultetu);\nJednog nastavnika za izbor u zvanje VANREDNOG PROFESORA ili DOCENTA za užu naučnu oblast Zdrastvena nega, na određeno vreme 5 godina, radno vreme kraće od punog (15 sati na Fakultetu);\nJednog nastavnika za izbor u zvanje DOCENTA za užu naučnu oblast Fiziologija, na određeno vreme 5 godina, puno radno vreme (40 sati na Fakultetu);\nJednog nastavnika za izbor u zvanje DOCENTA za užu naučnu oblast Klinička farmacija, na određeno vreme 5 godina, radno vreme kraće od punog (15 sati na Fakultetu);\nJednog saradnika za izbor u zvanje ASISTENTA SA DOKTORATOM za užu naučnu oblast Farmaceutska tehnologija sa industrijskom farmacijom i kozmetologijom, na određeno vreme 3 godine, puno radno vreme (40 sati na Fakultetu);\nJednog saradnika za izbor u zvanje ASISTENTA SA DOKTORATOM za užu naučnu oblast Farmaceutska hemija, na određeno vreme 3 godine, puno radno vreme (40 sati na Fakultetu);\nJednog saradnika za izbor u zvanje ASISTENTA SA DOKTORATOM za užu naučnu oblast Stomatologija (Bolesti zuba i endodoncija), na određeno vreme 3 godine, puno radno vreme (40 sati na Fakultetu);\nJednog saradnika za izbor u zvanje ASISTENTA SA DOKTORATOM za užu naučnu oblast Opšta medicina, na određeno vreme 3 godine, radno vreme kraće od punog (15 sati na Fakultetu);\nJednog saradnika za izbor u zvanje ASISTENTA za užu naučnu oblast Fizikalna medicina i rehabilitacija, na određeno vreme 3 godine, radno vreme kraće od punog (15 sati na Fakultetu);\nJednog saradnika za izbor u zvanje ASISTENTA za užu naučnu oblast Oftalmologija, na određeno vreme 3 godine, radno vreme kraće od punog (15 sati na Fakultetu);\nJednog saradnika za izbor u zvanje ASISTENTA za užu naučnu oblast Patološka fiziologija, na određeno vreme 3 godine, radno vreme kraće od punog (15 sati na Fakultetu);\nJednog saradnika za izbor u zvanje ASISTENTA za užu naučnu oblast Interna medicina (Hematologija), na određeno vreme 3 godine, radno vreme kraće od punog (15 sati na Fakultetu);\nJednog saradnika za izbor u zvanje ASISTENTA za užu naučnu oblast Interna medicina ( Nefrologija sa kliničkom imunologijom), na određeno vreme 3 godine, radno vreme kraće od punog (15 sati na Fakultetu);\nJednog saradnika za izbor u zvanje ASISTENTA za užu naučnu oblast Farmakologija sa toksikologijom i kliničkom farmakologijom, na određeno vreme 3 godine, puno radno vreme (40 sati na Fakultetu);\nJednog saradnika za izbor u zvanje ASISTENTA za užu naučnu oblast Opšteobrazovna i opštemedicinska (Humana genetika), na određeno vreme 3 godine, puno radno vreme (40 sati na Fakultetu);\nUSLOVI 1-4: VIII stepen stručne spreme, naučni naziv doktora nauka iz oblasti za koju se bira i ostali uslovi za redovnog profesora utvrđeni članom 74. Zakona o visokom obrazovanju, Statutom Univerziteta u Novom Sadu, Pravilnikom o bližim uslovima za izbor u zvanje nastavnika Univerziteta u Novom Sadu, Statutom Medicinskog fakulteta u Novom Sadu i članom 23. Pravilnika o izborima u zvanja nastavnika, saradnika i istraživača Medicinskog fakulteta Novi Sad.\nUSLOVI 5-9: VIII stepen stručne spreme, naučni naziv doktora nauka iz oblasti za koju se bira i ostali uslovi za vanrednog profesora utvrđeni članom 74. Zakona o visokom obrazovanju, Statutom Univerziteta u Novom Sadu, Pravilnikom o bližim uslovima za izbor u zvanje nastavnika Univerziteta u Novom Sadu, Statutom Medicinskog fakulteta u Novom Sadu i članom 22. Pravilnika o izborima u zvanja nastavnika, saradnika i istraživača Medicinskog fakulteta Novi Sad.\nUSLOVI 10: VIII stepen stručne spreme, naučni naziv doktora nauka iz oblasti za koju se bira, završene master studije biologije i ostali uslovi za vanrednog profesora utvrđeni članom 74. Zakona o visokom obrazovanju, Statutom Univerziteta u Novom Sadu, Pravilnikom o bližim uslovima za izbor u zvanje nastavnika Univerziteta u Novom Sadu, Statutom Medicinskog fakulteta u Novom Sadu i članom 22. Pravilnika o izborima u zvanja nastavnika, saradnika i istraživača Medicinskog fakulteta Novi Sad.\nUSLOVI 11: VIII stepen stručne spreme, naučni naziv doktora nauka iz oblasti za koju se bira i ostali uslovi za vanrednog profesora ili docenta utvrđeni članom 74. Zakona o visokom obrazovanju, Statutom Univerziteta u Novom Sadu, Pravilnikom o bližim uslovima za izbor u zvanje nastavnika Univerziteta u Novom Sadu, Statutom Medicinskog fakulteta u Novom Sadu i članovima 21. ili 22. Pravilnika o izborima u zvanja nastavnika, saradnika i istraživača Medicinskog fakulteta Novi Sad.\nUSLOVI 12-15: VIII stepen stručne spreme, naučni naziv doktora nauka iz oblasti za koju se bira i ostali uslovi za docenta utvrđeni članom 74. Zakona o visokom obrazovanju, Statutom Univerziteta u Novom Sadu, Pravilnikom o bližim uslovima za izbor u zvanje nastavnika Univerziteta u Novom Sadu, Statutom Medicinskog fakulteta u Novom Sadu i članom 21. Pravilnika o izborima u zvanja nastavnika, saradnika i istraživača Medicinskog fakulteta Novi Sad.\nUSLOVI 16: VIII stepen stručne spreme, naučni naziv doktora nauka iz oblasti za koju se bira, završen Farmaceutski fakultet i ostali uslovi za docenta utvrđeni članom 74. Zakona o visokom obrazovanju, Statutom Univerziteta u Novom Sadu, Pravilnikom o bližim uslovima za izbor u zvanje nastavnika Univerziteta u Novom Sadu, Statutom Medicinskog fakulteta u Novom Sadu i članom 21. Pravilnika o izborima u zvanja nastavnika, saradnika i istraživača Medicinskog fakulteta Novi Sad.\nUSLOVI 17-21: VIII stepen stručne spreme, naučni naziv doktora nauka iz uže naučne oblasti iz koje se bira a koji je svaki od prethodnih nivoa studija završio sa ukupnom prosečnom ocenom najmanje 8 (osam). Ostali uslovi utvrđeni su članom 85. Zakona o visokom obrazovanju, Statutom Univerziteta u Novom Sadu, Statutom Medicinskog fakulteta u Novom Sadu i članom 34. Pravilnika o izborima u zvanja nastavnika, saradnika i istraživača Medicinskog fakulteta Novi Sad.\nUSLOVI 22-27: student doktorskih studija, sa završenim integrisanim akademskim studijama medicine, koji je svaki od prethodnih stepena studija završio prosečnom ocenom najmanje 8 (osam). Ostali uslovi utvrđeni su članom 84. Zakona o visokom obrazovanju, Statutom Medicinskog fakulteta u Novom Sadu i članom 33. Pravilnika o izborima u zvanja nastavnika, saradnika i istraživača Medicinskog fakulteta u Novom Sadu.\nUSLOVI 28: student doktorskih studija, sa završenim master studijama biologije, koji je svaki od prethodnih stepena studija završio prosečnom ocenom najmanje 8 (osam). Ostali uslovi utvrđeni su članom 84. Zakona o visokom obrazovanju, Statutom Medicinskog fakulteta u Novom Sadu i članom 33. Pravilnika o izborima u zvanja nastavnika, saradnika i istraživača Medicinskog fakulteta u Novom Sadu.\nZa kandidate koji se prvi put biraju u zvanje docenta sposobnost za nastavni rad oceniće se na osnovu pristupnog predavanja iz oblasti za koju se bira (shodno članu 17. i 21. Pravilnika o izborima u zvanja nastavnika, saradnika i istraživača). Pristupno predavanje će se organizovati u skladu sa Pravilnikom Medicinskog fakulteta o načinju izvođenja i valorizaciji pristupnog predavanja.\nKonkurs je objavljen u listu „Poslovi“ dana 26.6.2019. godine.


Delegacija iz Srbije posetila je u utorak, 25. februara Park Nacionalne baštine ONTE (Ópusztaszer Nemzeti Történeti Emlékpark) u Mađarskoj povodom završetka zajedničkog projekta „Savremena i tradicionalna kulturno-turistička ruta“ koji je od 2018. godine realizovan u saradnji EXIT fondacije i ovog nacionalnog parka. Cilj gotovo dvogodišnjeg projekta bio je razvoj nove turističke trase i uspostavljanje nove prekogranične veze, čime se potpomaže regionalna turistička ponuda, te doprinosi zajedništvu, dobrosusedskim odnosima i razvoju kreativnih industrija država u regionu.\nTokom trajanja projekta, EXIT fondacija i „ONTE” organizovali su četiri turistička događaja, koji su uključivali muziku, vizuelnu umetnost, slikarstvo i fotografiju, zajedničke umetničke sastanke, radionice i studijska putovanja u obe partnerske zemlje. U okviru ovog projekta Petrovaradinska tvrđava je dobila svoju 3D virtuelnu turu koja upoznaje posetioce sa lepotama, istorijskim činjenicima, ali i aktuelnostima vezanim za „Gibraltar na Dunavu“.\nZamenik generalnog direktora parka „ONTE“, Róbert Károly Kiss Dr, pozdravio je prisutne i izrazio zadovoljstvo završenim projektom, ističući koliko su ovakve zajedničke inicijative ključne za razvoj turizma ovog dela Evrope.\nNacionalni park baštine„ONTE“ u Opustaseru postoji od 1970. godine, a napravljen je na mestu gde su se još od XIX veka odvijali važni događaji za Mađarsku. Rukovodilac muzeja Turda Gábor upoznao je prisutne sa aktivnostima koje su u toku trajanja projekta realizovane u parku „ONTE“ i izrazio želju za daljim nastavkom saradnje između dve organizacije.\nPrisutnima se obratila i koordinatorka projekta iz EXIT fondacije, Ida Siljanović, koja je izrazila nadu za nastavkom saradnje između dve organizacije u budućnosti: „Brendiranje destinacija je izuzetno važno i smatram da smo zajedničkom inicijativom postigli dosta na povezivanju Mađarske i Srbije, te da ćemo u budućnosti zajedničkom promocijom privući još više posetilaca u ovaj deo Evrope, te da će kulturna saradnja naše dve zemlje biti dovedena na jedan novi nivo“.\nDelegacija iz Srbije je nakon ceremonije zatvaranja ponovo posetila park „ONTE“, gde su ih domaćini uputili na još neke istorijske činjenice i zanimljivosti veze za nastanak mađarske države, i ukazali na različite aspekte savremene mađarske istorije.


1 Sep 2018 - 23:12 Vesti Link\nAppleovo test vozilo (Lexus RX450h) je udareno odpozadi dok je krećući se sporo čekalo da se bezbedno uključi na autoput u blizini sedišta kompanije u Kaliforniji. Automobil je bio u autonomnom sistemu i kretalo se manje od 1,5 km/h kada ga je sa zadnje strane udario Nissan Leaf. Prema izveštaju Odeljenja za saobraćaj Nissan se kretao 25 km/h, oba vozila su oštećena, ali nije bilo povređenih.\nApple je u maju počeo testiranje 55 autonomnih vozila u Kaliforniji, više ih na putevima ima samo GM (104), a njegov tajanstveni projekat naziva se Titan. Tehnološki gigant je 2017. najavio pokretanje sopstvenog sistema autonomne vožnje, a navodno je nedavno prijavio patent kojim vozilo, za razliku od konkurentnih, upozorava unapred vozača o narednoj akciji.\nOvaj incident je prvi za Apple i relativno mali u poređenju sa drugim konkurentskim kompanijama, poput Ubera čije je autonomno vozilo tokom testiranja na otvorenom putu u Arizoni pregazilo pešaka, ili Tesle čiji se Model X zakucao u barijeru dok je bio uključen autopilot.


BLOG: Rad od kuće - promena poslovnih navika - PANTHEON\nRad od kuće – promena poslovnih navika\nAko radite od kuće, rešenje za lako upravljanje dokumentima je uvođenje DMS-a u vaše poslovanje\nTrenutna situacija sa korona virusom primorala je kompanije da rade drugačije. Kako je rad sa udaljenih lokacija postao nova realnost za većinu pojedinaca, suočavamo se sa izazovima kako efikasno upravljati i pratiti dokumentaciju. Pritom, kompanije često imaju problema i sa potpisivanjem dokumenata, dijeljenjem dokumenata, zakasnelim uplatama ili čak kršenjem ugovora. Uprkos zvanično proglašenoj pandemiji i smanjenju broja kontakata, zaposleni često moraju da dođu u kancelariju zbog potrebe da štampaju, potpisuju i dostavljaju papirne dokumente.\nTrenutna situacija je definitivno stavila u prvi plan pitanje kako osigurati efikasnu razmjenu informacija i zvaničnih dokumenata. Međutim, ove prijetnje i ograničenja mogu se vidjeti kao nove mogućnosti. Pravo je vrijeme za povećanje upotrebe automatizacije i prelazak na sisteme za elektronsko upravljanje dokumentima – PANTHEON DMS.\nImplementacijom PANTHEON DMS sistema u vaše poslovanje, ne samo da oslobađate vrijeme koje vam je trebalo za dugotrajno upravljanje dokumentacijom, već možete bolje da se brinete o zaposlenima, a istovremeno smanjujete rizik od kašnjenja prilikom kritičnih procesa u kompaniji.\nVjerovatno se pitate koliko će se lako rješenje prilagoditi specifičnom načinu rada vaše kompanije? PANTHEON DMS se lako prilagođava postojećim poslovnim procesima u vašoj kompaniji bez potrebe za promjenom načina rada.\nPored pomenutih prednosti, sistem omogućava brzu, efikasnu i sigurnu razmjenu dokumenata i osigurava da nema nepotrebnih kontakata između zaposlenih.\nIstovremeno nudi neke dodatne pogodnosti:\nOdrživost – Ovo je jedna od ključnih karakteristika društvene odgovornosti preduzeća, koja sve više predstavlja trend budućnosti poslovanja.\nDigitalizacija procesa – omogućava kompaniji da efikasnije upravlja procesima, nadgleda sve aktivnosti i smanjuje vrijeme koje zaposleni troše na rutinske zadatke\nBrzina i udobnost – Koristeći sistem, zaposleni mogu odmah da prime, odobre i potpišu dokumente bez fizičkog odlaska u kancelariju.\nZa pravilnu implementaciju PANTHEON DMS sistema, veliki akcenat je na sljedećim aspektima:\nušteda troškova zbog pojednostavljene logistike,\nsmanjena upotreba papira i potrošnog materijala za fotokopir aparate i arhiviranje dokumenata,\nintegracija sa PANTHEON poslovnim programom zbog obezbjeđivanja interne razmjene dokumenata.\nPANTHEON DMS je efikasan alat dizajniran da pojednostavi daljinsko upravljanje i smanji nepotrebne kontakte zaposlenih u kancelariji dok rade od kuće. On efikasno rješava probleme usklađenosti sa zakonskim propisima koji se odnose na dokumentaciju. PANTHEON DMS upravlja cjelokupnim životnim ciklusom dokumentacije.\nhttps://www.datalab.rs/wp-content/uploads/2020/10/DMS-files-work.jpg 800 2560 Nevena Čkonjević https://www.datalab.si/wp-content/uploads/2018/09/Pantheon-2x.png Nevena Čkonjević2020-11-10 14:48:552021-04-15 12:03:31Rad od kuće – promena poslovnih navika


Brnabić: Vlada predložila mere i preporuke za organizovanje rada ustanova kulture - Društvo - Dnevni list Danas\nPočetna » Društvo » Brnabić: Vlada predložila mere i preporuke za organizovanje rada ustanova kulture\nPremijerka Ana Brnabić izjavila je danas da je Vlada Srbije, u saradnji sa Institutom za javno zdravlje Srbije i predstavnicima radnika i institucija u kulturi, predložila mere zdravstvene zaštite i preporuke za organizovanje rada ustanova kulture.\n2Piše: Beta 19. avgusta 2020. 19.37\nOna je na sastanku sa predstavnicima pozorišta, bioskopa i manifestacija ocenila da je „od velike važnosti“ da institucije i poslenici kulture počnu sa radom, uz redovno i pažljivo poštovanje mera bezbednosti i praćenje epidemiološke situacije.\nNavodeći da institucije i poslenici kulture trpe ozbiljne posledice tokom epidemije korona virusa, premijerka je kazala da su učinjeni veliki napori kako ne bi bio ugrožen status zaposlenih u ustanovama kulture i honorarno angažovanih umetnika i saradnika tokom epidemije.\n„Vlada Srbije omogućila je realizaciju konkursa za finansijsku podršku projektima u oblasti kulture i kreativnog stvaralaštva, kao i finansijske mere za dodatnu podršku samostalnim umetnicima, kao najugroženijoj kategoriji“, rekla je Ana Brnabić.\nApelovala je na odgovornost svih predstavnika kulture i kulturnih radnika u aktuelnoj situaciji, navodeći da će Vlada Srbije i Republički krizni štab za suzbijanje zarazne bolesti COVID-19 „i dalje sa pažnjom pratiti i donositi mere i odluke u skladu sa eventualnim promenama epidemiološke situacije u zemlji“.\nAna Branabić, Korona virus, Ustanove kulture\n19. avgusta 2020. u 20.13\nNadotupava zena, slika i prilika vlasti\n19. avgusta 2020. u 23.18\nIzvinite gospodjo bivša premijerko, koja vlada….ova što ne može da se formira koliko vec…. Ima li ova vlada ikakvih prava da donosi odluke?????


Promene na tržištu netbook računara\nIntel je zbog pada interesovanja za Intel Atom procesore i netbook računare odlučio da unose novosti u ovaj segment tržišta. Novost dolazi u vidu jačih, dvojezgarnih verzija Intel Atom procesora, za koje se Intel nada da će da vrate prodaju netbook računara na ranije nivoe.\nNakon dobre prodaje netbook računara tokom 2008. i 2009. godine, interesovanje je opalo, tako da je Intel u prvom kvartalu ove godine zabeležio 20% manji nivo prodaje. Uprkos delimičnom zasićenju tržišta Intel predviđa da netbook računare očekuje svetla budućnost.\nDolazak dvojezgarnih Atom procesora znači i da će cena modela koji koriste procesor sa jednim jezgrom pasti i najverovatnije podstaći, bar kratkotrajno, nešto bolju prodaju starijih modela.\nSpecifikacije novih dvojezgarnih Atom procesora još nisu poznate, a neke od glasina koje su se ranije pojavile su najavljivale da Intel planira da koristi N500 mikroprocesor zasnovan na Pineview dizajnu, dok bi memorijski kontroler i grafička jezgra bili integrisani na CPU jezgru. Procesor će očekivano da podržava Hyper-Threading tehnologiju, a frekvencija i potrošnja zasad nisu poznati.


F1Srbija | Njui: Debakl sa gumama mogao je biti izbegnut\nNjui: Debakl sa gumama mogao je biti izbegnut\nPireli je želeo da promeni strukturu i umesto pojasa od čelika uvede kevlar, ali su Ferari, Fors Indija i Lotus blokirali odluku. Pireli veruje da pucanja guma na Silverstonu nisu povezana sa prethodnim incidentima, ali Njui misli da je sve moglo biti izbegnuto.\n"Ono što sam ja razumeo je, da smo uveli novu konstrukciju ranije, danas ne bismo imali ovakve probleme. Silverston je kombinacija ivičnjaka sa brzim krivinama. Takav slučaj je i sa Nirburgringom, rekao bih".\nNakon dezintegracija gume ranije u ovoj sezoni, Pireli je odbio da prizna da je u pitanju problem sa konstrukcijom i da gume nisu bezbedne. Odbijanje priznavanja bezbedonosnih problema značilo je jedno, da proizvođač mora tražiti saglasnost za promenu. Sada je situacija sasvim drugačija, u pitanju je bezbednost i promena bi trebala svakako biti izvršena.\n"Postoje dva bezbedonosna aspekta. Auto koji je imao defekt i tri kila mase koja može ugroziti vozača iza, udarom u kacigu. Iz ovoga bi trebali svi da naučimo lekciju, bio bih iznenađen ako je ne neučimo", rekao je Njui.


Finale superlige američkog fudbala na Adi - Sportske vesti - Savremenisport.com\nNaslovna / Sportske vesti / Finale superlige američkog fudbala na Adi\nAmerički fudbal Srbija Vukovi i Veprovi za Serbian bowl Serbian bowl, finale Sportklub Superlige američkog fudbala kod nas, održaće se u subotu, 5. jula sa početkom u 15h na terenu na Adi Ciganliji. U ovoj utakmici suočiće se najveći rivali, beogradski Vukovi i Wild boars-i iz Kragujevca.\nOvo će biti sjajan uvod u Balkan bowl, koji će se održati u septembru ove godine. Takođe, nedavno je odigran i prvi Jeep bowl kod nas, u saradnji Srpske asocijacije američkog fudbala i kompanije Fiat. Srpska asocijacija američkog fudbala trenutno broji 28 klubova. Od 2009. godine počelo je i takmičenje jukiorskih i fleg timova, a sport je sve popularniji i među ženama, pa postoji i osam ženskih ekipa. Seniorska reprezentacija Srbije je 2012. godine osvojila prvo mesto na Evropskom prvenstvu C katogorije, kvalifikujući se za B grupu i plasirajući se među 10 najboljih ekipa u Evropi.\nJuniori Indiansa ubedljivi protiv Pir...\nPetorica Indiansa na spisku reprezent...\nJLS 1. kolo: Indiansi domaćini ekipi...\nPočinju pripreme youth i juniorske e...\nIndiansi poklekli u borbi sa Imperato...\nAmerikanac Džejms Fajed novi predvod...


RTV Subotica • Sanela Simeunović • 12. oktobar 2021. • 12:10 •\nDelegacije Narodne skupštine Republike Srpske i Skupštine AP Vojvodine, boravile su juče u Subotici, čime je otpočela dvodnevna poseta parlamentaraca iz Republike Srpske pokrajinskom parlamentu.\nDelegacije su u Gradskoj kući ugostili gradonačelnik Stevan Bakić i predsednik Skupštine grada Balint Pastor. Tom prilikom gosti su upoznati sa privrednim prilikama, razvojnim i investicionim planovima, turističkom i kulturnom ponudom, višenacionalnim karakterom, te negovanjem različitih kultura, jezika i tradicija u našem gradu. Predsednik Narodne skupštine Republike Srpske, Nedeljko Čubrilović, istakao je da Subotica predstavlja primer uspešnog multikulturalnog suživota i funkcionisanja.\nPredsednik Skupštine AP Vojvodine Ištvan Pastor, rekao je da se ovom posetom učvršćuje prijateljski odnos parlamenata Republike Srpske i AP Vojvodine, te da poseta Subotici ima za cilj da goste upozna sa gradom koji je „jedan od dragulja Vojvodine”, i primer međunacionalnog sklada i ambicioznih planova za budućnost.\nGradonačelnik Stevan Bakić je podsetio da je ovo nastavak aktivnosti koje se sprovode od februara, a u vezi su sa Republikom Srpskom i njenim institucijama.\nNije uobičajeno da se u međuparlamentarnu saradnju uključuje lokalna samouprava, osim one u kojoj je sedište dotične skupštine, te je značaj ove posete u tom smislu još veći, rekao je predsednik Skupštine grada, Balint Pastor. Osim sa zvaničnicima našeg grada, delegacije su razgovarale i sa predstavnicima nacionalnih saveta i zavičajnih udruženja.


Gembird 3DP-PETG1.75-01-R PETG Filament za 3D stampac 1.75mm, kotur 1KG RED cena, cene Srbija, prodaja Beograd Novi Sad Niš\nGembird 3DP-PETG1.75-01-R PETG Filament za 3D stampac 1.75mm, kotur 1KG RED cene\nTrenutno nemamo slike za Gembird 3DP-PETG1.75-01-R PETG Filament za 3D stampac 1.75mm, kotur 1KG RED\nEPonuda nije internet prodavnica već Vam omogućava da brzo i lako nađete Gembird 3DP-PETG1.75-01-R PETG Filament za 3D stampac 1.75mm, kotur 1KG RED po najjeftinijoj ceni. Naš cilj je da kupci budu što bolje informisani o ponudi Gembird 3DP-PETG1.75-01-R PETG Filament za 3D stampac 1.75mm, kotur 1KG RED na tržištu Srbije. Vrlo lako nalazite željeni proizvod za kategoriju Dodatna oprema za štampače cene, ne morate da lutate od sajta do sajta za Gembird Dodatna oprema za štampače, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gembird 3DP-PETG1.75-01-R PETG Filament za 3D stampac 1.75mm, kotur 1KG RED sa PRODAVCEM. EPonuda ne može da garantuje potpunu tačnost specifikacije i slika za Gembird 3DP-PETG1.75-01-R PETG Filament za 3D stampac 1.75mm, kotur 1KG RED. Pre kupovine, podatke za Gembird 3DP-PETG1.75-01-R PETG Filament za 3D stampac 1.75mm, kotur 1KG RED proverite na sajtu PROIZVOĐAČA.


9. februara 2017. 2 min read\nDirektor Kancelarije Vlade Srbije za Kosovo i Metohiju, Marko Đurić sastao se danas sa specijalnim predstavnikom generalnog sekretara Ujedinjenih nacija na Kosovu i šefom UNMIK-a, Zahirom Taninom.\nIstičući da je Srbija iskreno zainteresovana za stabilizaciju prilika u svojoj južnoj pokrajini, kako se navodi u saopštenju iz Kancelarije za KiM, Đurić je Tanina upozorio na pokušaje da se Beograd odstrani iz dijaloga, a Srbi na Kosovu i Metohiji prepuste samovolji Prištine.\nDirektor Kancelarije za KiM je naglasio da Zajednica srpskih opština mora da bude formirana bezuslovno i u skladu sa dogovorima postignutim u Briselu, uz aktivno učešće Srba sa Kosova i Metohije i podršku Beograda.\n„Srbija nikada neće odreći legitimnog prava da brine o sigurnosti i interesima svojih građana na Kosovu i Metohiji“, rekao je Đurić na sastanku sa šefom UNMIK-a.\nPriština je, kako je objasnio Đurić, dužna da u interesu stabilnosti u regionu podrži proces formiranja Zajednice srpskih opština, ali ne može da bude njegov nosilac, jer bi se tako u samom nastanku obesmislio koncept ZSO kao institucije za zaštitu srpskog naroda, zkljućuje se u saopštenju.\nDirektor Kancelarije za KiM je zahvalio šefu UNMIK-a zbog dosledne statusne neutralnosti misije na čijem je čelu, istakavši da su Ujedninjene nacije za Srbiju važan sagovornik i garant primene Rezolucije Saveta bezbednosti OUN 1244.\nSastanku je prisustvovala i predstavnica generalnog sekretara UN i šefica Kancelarije UN u Beogradu Simona-Mirela Mikulesku.\nTags: Beograd Briselski dijalog Zahir Tanino Kancelarija za Kosovo i Metohiju Marko Đurić Priština UNMIK\nPrevious Sava Janjić se sastao sa Marejem Tinčom\nNext M. Đurić: Očuvanje stabilnosti i mira, prioritet Vlade Srbije


pink.rs | Havisto: Osim Bregzitom EU treba da se bavi i proširenjem\nHavisto: Osim Bregzitom EU treba da se bavi i proširenjem\nMinistar spoljnih poslova Finske Peka Havisto rekao je da je njihova pozicija kao zemlja predsedavajuće Evropskom unijom ne samo da se bave Bregzitom, već i procesom proširenja na Zapadnom Balkanu.\nOn je na panelu ministara spoljnih poslova na Strateškom forumu na Bledu rekao da je Zapadni Balkan region koji je u celosti okružen zemljama članicama Evropske unije te da je upravo zbog toga veoma bitna saradnja sa ovim regionom.\nPodsetio je da se trenutno radi na dobijanju datuma za pregovore sa EU za Severnu Makedoniju i Albaniju, naglasivši da se na neformalnom sastanku u Helsinkiju govorilo i o proširenju Unije.\n- Imao sam priliku da upoznam mlade iz regiona Zapadnog Balkana i da razgovaram s njima o regionalnoj saradnji i evropskim integracijama i smatram da su oni potpuno svesni značaja tih procesa - istakao je Havisto, podsetivši da je već radio u regionu na proceni štete po životnu sredinu nakon rata na KiM.\nPrema njegovim rečima, kada je bio u regionu nakon rata na KiM, slika je bila tužna, a sada, kako je naveo, posvećen je postizanju razumevanja u regionu.\n- Mladi, stopa zaposlenosti, radna mesta, klimatske promene su ključna pitanja za budućnost svake države i u tome bi svaka država u EU i region Zapadnog Balkana trebala da dobiju svoju ulogu i da rade na planu održivog razvoja - naglasio je finski ministar spoljnih poslova.\nTakođe on je podsetio na zajedničke vrednosti EU poput vladavine prava, borbe protiv korupcije i slobode medija za koje, kako je kazao, treba da postoji šire poštovanje i svakodnevna primena.\n- Evropska unija predstavlja vrednost koju moramo da čuvamo u našem budućem radu - zaključio je Havisto u svom uvodom govoru na ministarskom panelu na Bledu.\nDAČIĆ TRAŽI OD EU DA REAGUJE: Albanski političari pretnja miru i stabilnosti!\nDačić: Proširenje EU važno za stabilnosti i bezbednosti\nMAKEDONIJA UZRATILA! Pendarovski: Upotreba imena 'Severna Makedonija' na čekanju dok ne počnu pregovori sa EU\nSTAV KOJI SE NE MENJA - Dačić: Nikad nećemo uvesti sankcije Rusiji da bismo postali deo EU\nDačić: EU je ovde popularnija nego u nekim zemljama EU\nMinistarka odbrane Italije sa Vučićem: Kfor će nastaviti da igra važnu ulogu na KiM (FOTO)


Vlada RS prihvatila nacrt sporazuma o nabavci lijeka Remdesivir – Fokus.ba\nza oboljele od covid-19\nOdgovarajući na pitanja novinara, rekao je da nema garancija da će BiH dobiti onoliko doza za koliko je iskazana potreba\nVlada Republike Srpske na današnjoj sjednici je prihvatila Nacrt sporazuma o međusobnim pravima i obavezama radi realizacije Okvirnog ugovora za nabavku lijeka Veklury (Remdesivir) za tretman pacijenata oboljelih od COVID-19 koji trebaju oksigensku podršku, javlja Anadolu Agency (AA).\nAlen Šeranić, ministar zdravlja i socijalne zaštite RS, na konferenciji za novinare nakon 92. sjednice Vlade RS rekao je da se radi o aktivnostima u okviru kojih se RS priključila aktivnostima u Bosni i Hercegovini kroz imenovanje predstavnika vezano za učešće u zajedničkoj nabavci Evropske komisije, jer je to jedini način da bi se došlo do ovog lijeka.\n“RS je u prvom navratu iskazala svoje potrebe za 1.100 doza lijeka mjesečno, mehanizam raspodjele lijeka u cijeloj Evropi shodno količinama koje su izdvojene za Evropu podrazumijeva takozvani ključ evropskog centra za kontrolu bolesti gdje se procjenjuje potreba na osnovu prethodnog sedmičnog broja lica koja se nalaze na intenzivnim njegama i imaju podršku respiratora ili kiseoničkih maski u slučaju da se ne dobije dovoljna količina lijeka za evropski region. Ukoliko se dobije, ide se po iskazanim potrebama svake od zemalja”, rekao je Šeranić.\nDodao je da je RS do kraja godine rezervisala sredstva od 1,5 miliona KM kako bi obezbjedili adekvatnu nabavku ovog lijeka, kao i da nabavka ide sukcesivno na iskazivanju mjesečnih potreba i shodno tome će se i lijek dopremati prema krajnjim korisnicima.\n“Potpisivanjem Nacrta sporazuma mi regulišemo odnos unutar BiH, kada su u pitanju obaveze nagležnih ministarstva, mislim na Ministarstvo civilnih poslova kada je u pitanju odobravanja i aktivnosti sa Agencijom za lijekove, navake, špedicije i lagera, odnosno aktivnosti nadležnih ministarstava Federacije BiH i RS-a i Odjela za zdravstvo Brčko distrikta da iskažu svoje potrebe, prihvate i distribuiraju lijek prema bolnicama gdje će se u skladu sa kliničkim protokolima lijek koristiti u liječenju pacijenata”, rekao je Šeranić.\nOdgovarajući na pitanja novinara, rekao je da nema garancija da će BiH dobiti onoliko doza za koliko je iskazana potreba. Pojasnio je da je 36 zemalja u Evropi iskazalo potrebu za 288.000 doza, a Evropska komisija obavijestila je da proizvođač može u ovom trenutku isporučiti 120.000 doza mjesečno i da će se u skladu s tim praviti raspodjela.\n“Kako se bude mjenjala količina koju prozivođač bude upućivao Evropi tako će se vjerovatno mjenjati i količine koje ćemo mi dobijati”, rekao je Šeranić.\nKomentarišući epidemiološku situaciju, Šeranić je rekao da je u cijeloj Evropi primjetan porast broja zaraženih, a da povlačenje građana s otvorenog u zatvorene prostore povećava mogućnost prenosa virusa, pogotovo ako se ne koriste maske. Naglasio je da nije dobro što raste broj zaraženih, ali da nije ni neuobičajeno da poraste u ovom periodu.\n“Naša dalja strategija će podrazumijevati rad prema lokalnim zajednicama i preporuke prema lokalnim zajednicama kod kojih vidimo skok broja lica koja su zaražena”, kazao je Šeranić.\nNa pitanje da li ovaj skok može uticati na održavanje lokanih izbora, Šeranić je odgovorio da ako se provode preventivne mjere ovaj skok ne mora da utiče ni na šta.\nŠeranić: Situacija u RS-u je zabrinjavajuća\nŠeranić: Nije isključeno ponovno uvođenje mjera


Uspešno realizovan "Konkurs za izbor najlepše turističke fotografije u Ljuboviji 2017"\nTuristička organizacija Ljubovija tradicionalno sprovodi "Konkurs za izbor najlepše fotografije godine". Tako je i ove godine konkurs raspisan 15.novembra i trajao je do 15.decembra 2017.godine. Jedan učesnik je imao pravo da pošalјe najviše pet fotografija, koje predstavlјaju kadar sa područja naše opštine, turistički lokalitet, sliku sa neke od naših manifestacija, pejzaža...\nBroj učesnika je bio veliki, a pristigle fotografije izuzetne. Žiri u sastavu lokalnih fotografa i člana Upravnog odbora Turističke organizacije Ljubovija Dragolјuba Panovića nije imao ni malo lak zadatak. Pregledali su nekoliko puta sve prispele fotografije, eliminisali deo, pa ponovo pregledi, eliminacije i posle višečasovnog posmatranja i procene odabrali pobedničku fotografiju. Prvo mesto-fotografija Dragana Pavlovića (nagrada je slika na platnu panorama Ljubovije poklon fotografske radnje "Foto video MB" iz Ljubovije i set suvenira Turističke organizacije Ljubovija). Drugo mesto-fotografija Katarine Jovanović (nagrada je set suvenira Turističke organizacije Ljubovija).\nTreće mesto-fotografija Marine Radić (nagrada je set suvenira Turističke organizacije Ljubovija). Diplomu za promotivni film o turističkim potencijalima opštine Ljubovija, van konkurencije, su osvojili učenici OŠ u Gornjoj Trešnjici, koji su sa svojim nastavnikom Mihailom Stević kreirali jednu lepu prezentaciju. Učenici-Sanja Jevtić, Marko Pavlović, Momir Jevtić, Milanka Pavlović. Za učenike i nastavnika organizujemo prijem u turističkoj organizaciji i tom prilikom ih nagrađujemo suvenirima Turističke organizacije Ljubovija.\nU prilogu su pobednička fotografija i fotografije koje su drugo i treće mesto, kao i one koje su ušle u uži izbor.


Povećano vreme rada zahvaljujući funkciji Volvo ACTIVE CARE\nGlobalno uvođenje funkcije Volvo ACTIVE CARE je još jedna jedinstvena oblast industrije koju prvi predstavlja Volvo CE. Koristi brojne složene informacije iz mašinske telematike – zahvaljujući kombinaciji praćenja voznog parka i sveobuhvatnih izveštaja o mašinama.\nMenadžerima voznog parka je sa porastom ugrađene telematike i daljinskog povezivanja lako da se preplave masom podataka koje proizvode moderne građevinske mašine. S obzirom da se jedinstveni Volvo ACTIVE CARE kompanije Volvo Construction Equipment (Volvo CE) sada nudi na globalnom nivou, Volvo preuzima preliminarnu inicijativu praćenja i izveštavanja o ispravnom radu mašine, ostavljajući klijentima više vremena da se fokusiraju na svoje poslovanje. Volvo ACTIVE CARE je inteligentna usluga telematike koja spaja praćenje ispravnog rada mašine i obezbeđuje nedeljne izveštaje koji zajedno pomažu u smanjenju zastoja.\nDaljinska analiza donosi višestruke koristi, uključujući i rešavanje problema pre nego što oni postanu neuspešni i pomaže u nesmetanom planiranju usluga. Tehnička lica dilera s obzirom da znaju šta je problem moraju da putuju do lokacije korisnika sa pravim alatima, delovima i stručnim znanjem da bi povećali mogućnost popravke prilikom prve posete. Sve ovo predstavlja povećanje vremena neprekidnog vremena rada i smanjenje troškova za klijenta.\nPostupak je jednostavan: tačke podataka o mašini se snimaju putem funkcije CareTrack – telematskog sistema Volvo – i kontrolišu se daljinskim putem povezivanja između mašina od strane Volvo centara za povećanje efikasnosti neprekidnog rada širom sveta. Posvećeni Volvo stručnjaci koji zaista razumeju mašine koriste najsavremeniji dijagnostički softver za obradu informacija. Diler se obaveštava kada se otkrije kritični alarm ili greška na mašini, zajedno sa dijagnostičkim informacijama o grešci. Diler tada obaveštava klijenta o problemu i planovima kada se može preduzeti postupak ispravke.\nSrećom, kritični problemi su retkost, ali se klijenti redovno uveravaju da se njihove mašine neprekidno nadgledaju putem nedeljnih izveštaja o neprekidnom radu. Ovi izveštaji naglašavaju područja u kojima se može povećati dostupnost pojedinačnih mašina – ili voznog parka mašina.\nNedeljni uvid, dugoročni uticaj\nNajveća korist od funkcije Volvo ACTIVE CARE i posvećenih Volvo centara za povećanje efikasnosti neprekidnog rada je da klijent ne mora više da troši vreme na traženje mase informacija o mašini — to radi kompanija Volvo i njeni dileri.\nOva uobičajena interakcija pomaže kompaniji Volvo, dilerima i klijentima da rade zajedno na identifikaciji akcija koje mogu u velikoj meri da utiču na jedan od najvećih pokretača profitabilnosti – vreme rada.\n„Putem funkcije Volvo ACTIVE CARE čvrsto se obavezujemo na veću raspoloživost vremena rada,“ kaže Koen Sips, potpredsednik odeljenja za rešavanje pitanja klijenata u kompaniji Volvo CE.\nSlika 1: Funkcija Volvo ACTIVE CARE obrađuje veliki broj složenih informacija telematike mašine.\nSlika 2: Nedeljni izveštaji za sticanje uvida.


Zlatiborsko mleko iz mlekomata - Vesti\nU zlatiborskom selu Kriva Reka, nedavno je počela da radi mini mlekara, izgrađena i opremljena uz podršku Evropske Unije i opštine Čajetina, a u okviru projekta prekogranične saradnje Srbije i Crne Gore. U mlekari čijom izgradnjom Privredno društvo za razvoj poljoprivrede "Zlatiborski Eko agrar" želi da podstakne proizvodnju i uzgoj životinja, uz savremenu tehnologiju, po tradicionalnoj recepturi, proizvode se sir i kajmak, koji će se naći u zlatiborskim hotelima i restoranima.\nSvakodnevno iz okruženja, do mlekare koja je sada tri puta većeg kapaciteta, stiže 1.000 litara svežeg mleka od kooperanata, manjih proizvođača, za koje su, uz subvencije, najpre obezbeđeni laktofrizi, a potom i siguran plasman viškova sirovog mleka.\n"Bivša mlekara je plaćala oko 25 dinara po litru. Ova sadašnja plaća 35 dinara. To je glavni razlog zašto sam krenuo sa predajom mleka u tu novu mlekaru", kaže Milan Marjanović iz sela Mušvete.\nNikolija Ivanović iz Krive Reke kaže da su dugo godina prerađivali mleko, sopstveno varili i sirili i prodavali sir i kajmak na užičkoj pijaci. "Ne može to više ni zdravstveno ni fizički da se izdrži, onda smo počeli da predajemo", priča Nikolija.\nMilija Ivanović iz Krive Reka kaže da im to mnogo znači, pogotovo za one koji imaju manje stoke, dve, tri krave, jer veći kooperanti neće da otkupljuju.\n"U mini pogonu, kako je planirano, isključivo za potrebe lokalnog tržišta, u skladu sa svim standardima o bezbednosti hrane, sedmoro zaposlenih dnevno će proizvoditi 500 kilograma kajmaka i sira, po tradicionalnoj recepturi sa ovih prostora", kaže Milija Ivanović.\n"Naši proizvodi će imati i oznaku geografskog porekla, pre svega kako bi zaštitili i naš proizvod i naše proizvođače sa teritorije opštine Čajetina od nelojalne konkurencije", navodi Vladimir Bojović, direktor "Zlatiborskog eko agrara".\nRukovodilac i tehnolog mlekare "Naša Zlatka" Razumenka Lučić kaže da im je u planu i postavljanje "mlekomata" na Zlatiboru tako da će turisti i meštani moći da konzumiraju njihovo pasterizovano mleko.\n"Uz stimulaciju 20 postojećih i obezbeđenje novih kooperanata, ovde će, nadaju se, uskoro raditi punim kapacitetom i tako osigurati svoju, ali i proizvodnju i plasman mleka malih prozvođača sa teritorije čajetinske Opštine", kaže Lučićićeva.\nPet 03 Novembar, 2017 15:52\nTagovi: zlatiborsko mleko mlekomata


Radovi na autoputu od Novog Sada do Horgoša ne kasne : Nadlanu.com\nRadovi na autoputu od Novog Sada do Horgoša ne kasne\nObjavljeno 12. mar 2011. / 00:00:00\nBEOGRAD, 12. marta 2011. (Beta) - Radovi na izgradnji auto-puta od Novog Sada do Horgoša ne kasne i nema probijanja rokova, izjavio je agenciji Beta direktor građevinskog preduzeća Planum Ratomir Todorović.\nTodorović je potvrdio da će radovi biti završeni do 20. jula i odbacio teze da radovi kasne, iako je prema najavama ministra infrastrukture Milutina Mrkonjića trebalo da budu završeni do 1. februara.\n"Ne kasnimo sa rokovima, jer je u ugovoru jasno navedeno za koliko radnih dana radovi moraju biti završeni. U tom smislu treba imati u vidu loše vremenske uslove i objektivne probleme, radove na terenu", rekao je on i dodao da ih svaki dan odugovlačenja radova dodatno košta.\nTodorović je kazao i da će do kraja godine biti završen "ipsilon krak", odnosno deo od Subotice do Kelebije. On je kazao da na tom delu postoje imovinsko pravni problemi i oko dalekovoda, ali da očekuje da će radovi biti završeni na vreme.\nPrema ranijim najavama Mrkonjića, auto put kroz Vojvodinu do mađarske granice je trebalo da bude završen do 1. maja 2011. godine.


Terzić Elektro termostat bimetalni cena, cene Srbija, prodaja Beograd Novi Sad Niš\nTerzić Elektro termostat bimetalni cene\ncena 180,00 din | prodavnica (1)\nTrenutno nemamo slike za Terzić Elektro termostat bimetalni\nEPonuda nije internet prodavnica već Vam omogućava da brzo i lako nađete Terzić Elektro termostat bimetalni po najjeftinijoj ceni. Naš cilj je da kupci budu što bolje informisani o ponudi Terzić Elektro termostat bimetalni na tržištu Srbije. Vrlo lako nalazite željeni proizvod za kategoriju TA peći cene, ne morate da lutate od sajta do sajta za Terzić Elektro TA peći, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Terzić Elektro termostat bimetalni sa PRODAVCEM. EPonuda ne može da garantuje potpunu tačnost specifikacije i slika za Terzić Elektro termostat bimetalni. Pre kupovine, podatke za Terzić Elektro termostat bimetalni proverite na sajtu PROIZVOĐAČA.


I dalje obustavljen saobraćaj na GP Moljevac | Info | Društvo\n23. September, 11:38\nI dalje obustavljen saobraćaj na GP Moljevac 0 Podijeli Podijeli na facebook Podijeli na twitter Podijeli na viber Pošalji na mail\nI dalje obustavljen saobraćaj na GP Moljevac\n25.10.2018. / 09:03\nNa graničnom prelazu Velika Kladuša-Maljevac saobraćaj je i dalje obustavljen zbog okupljanja migranata, saopšteno je iz Auto-moto saveza (AMS) Republike Srpske.\nDanas će između 13.00 i 17.00 časova zbog radova u Hrvatskoj od 20 do 30 minuta biti obustavljen saobraćaj na graničnom prelazu Ivanica-Gornji Brgat.\nZbog radova u Crnoj Gori, u vremenu od 9.00 do 13.00 i od 15.00 do 18.00 časova, saobraćaj se povremeno obustavlja na graničnom prelazu Deleuša.\nPolicija pomjerila migrante, ima povrijeđenih\nSaobraćaj na putevima u Republici Srpskoj je umjerenog, a u gradskim centrima pojačanog intenziteta.\nVozi se po suvim i mjestimično vlažnim kolovozima, a na dionicama koje prolaze kroz usjeke i pored kamenih kosina mogući su odroni zemlje ili kamenja na kolovoz.\nRežim odvijanja saobraćaja zbog radova izmijenjen je na dionicama magistralnog puta Banjaluka /Rebrovac/-Čelinac i Čelinac-Kotor Varoš.\nU toku je uklanjanje naplatnih kućica na dionici magistralnog puta Klašnice dva-Šargovac, zbog čega je na ovom lokalitetu izmijenjen režim odvijanja saobraćaja.\nVozače iz AMS upozoravaju da opreznije voze i da poštuju privremeno postavljenu saobraćajnu signalizaciju.\nZbog radova na magistralnom putu Karanovac-Crna Rijeka, na dionici Krupa na Vrbasu-Bočac, od 7.00 do 17.00 časova obustavlja se saobraćaj na desetak minuta i propušta naizmjenično jednom trakom.\nNa dionici magistralnog puta granica Republike Srpske (Trnovica dva)-Trebinje, zbog izgradnje vodovoda za naselje Dražesne Gore, saobraćaj se odvija usporeno, naizmjeničnim propuštanjem vozila jednom trakom.\nZbog aktiviranog klizišta na regionalnom putu Lopare-Priboj obustavljen je saobraćaj za teretna vozila i autobuse i preusmjeren na alternativne putne pravce.\nZbog sanacionih radova saobraćaj je potpuno obustavljen za sve kategorije vozila na dionici magistralnog puta Bijeljina-Glavičice u Ulici 27. marta.\nPutnička vozila preusmjeravaju se na gradske ulice, a saobraćaj teretnih vozila odvija se isključivo obilaznicom.\nU toku je sanacija mosta preko rijeke Moštanice, zbog čega je potpuno obustavljen saobraćaj na regionalnom putu Moštanica-Kozarska Dubica.\nVozila se za vrijeme obustave preusmjeravaju na obilazni put u neposrednoj blizini.\nZbog sanacije klizišta izmijenjen je režim saobraćaja na dionici regionalnog putu Mitrovići-granica Republike Srpske /Prisika/.\nZbog sanacije klizišta na regionalnom putu Bratunac tri-Drinjača u vremenu od 7.00 do 16.00 časova potpuno je obustavljen saobraćaj, dok od ponoći do 7.00 i od 16.00 do ponoći ostaje na snazi zabrana saobraćaja za teretna vozila ukupne mase veće od 3,5 tona i autobuse klase "M3".\nOva zabrana ne odnosi se na autobuse "Drinatransa" Zvornik koji saobraćaju na redovnim autobuskim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nZbog aktiviranih klizišta, jednom trakom naizmjeničnim propuštanjem vozila, saobraćaj se odvija na regionalnim putevima Karanovac-Kneževo u mjestu Ljubačevo, Ukrina-Gornja Vijaka i Lopare /Mačkovac/-Čelić, zbog pojave klizišta u rejonu Čelića.\nU vremenu od 8.00 do 16.00 časova zbog deminerskih radova polučasovne obustave saobraćaja na snazi su na magistralnom putu Foča-Gacko, u mjestu Nacionalni park "Sutjeska"-Priboj, opština Foča.\nZbog deminerskih radova na putu Brod-Odžak od 8.00 do 18.00 časova saobraćaj se odvija tako što 30 minuta traju obustave i 15 minuta propuštanja vozila.\nNa regionalnom putu Teslić dva-granica Republike Srpske/Federacije BiH Podjezera, u mjestu Žeželja, zbog oštećenja konstrukcije mosta preko rijeke Žeželje zabranjen je saobraćaj za vozila čija ukupna masa prelazi pet tona.\nZbog oštećenja mosta na rijeci Jadrini na lokalnom putu Doboj-Manastir Petrovo na snazi je zabrana saobraćaja za sva vozila čija ukupna masa prelazi 3,5 tone.\nNa području FBiH magla smanjuje vidljivost na dionicama u kotlinama, uz riječne tokove, kao i u višim predjelima.\nSaobraćaj teretnih vozila obustavljen je zbog rekonstrukcije mosta na magistralnom putu Novi Travnik-Bugojno, na ulazu u Bugojno.\nZa vrijeme ovih radova teretna vozila preusmjeravaju se na alternativni pravac Bugojno-Donji Vakuf-Travnik-Nević Polje, dok putnička vozila saobraćaju obilaznicom u neposrednoj blizini.\nSanacioni radovi u toku su na dionicama auto-puta Sarajevo zapad-Lepenica i Podlugovi-Visoko, kao i na magistralnim putevima Domanovići-Stolac, Donji Vakuf-Travnik i Semizovac-Olovo-Kladanj.


(FOTO) NIS u Elemiru otvorio najsavremeniji trening centar u regionu za obuku naftaša - Informer\n(FOTO) NIS u Elemiru otvorio najsavremeniji trening centar u regionu za obuku naftaša\nKompanija NIS danas je u Elemiru svečano otvorila najsavremeniji Trening centar u regionu za obuku radnika u oblasti proizvodnje nafte i gasa\nU planu je da treninge u ovom centru, pored zaposlenih NIS-a, prolazeučenici i studenti specijalizovanih škola i fakulteta za naftnu industriju čime bi NIS, kao društveno odgovorna kompanija, nastavila da unapređuje uslove za obrazovanje i profesionalno usavršavanje ne samo svojih zaposlenih, već i budućih naftaša u našoj zemlji.\nNa ovaj način biće dodatno unapređene profesionalne kompetencije zaposlenih, te povećani efikasnost i bezbednost rada u procesu proizvodnje nafte i gasa. Obuke će u Centru u Elemiru izvoditi najiskusniji stručnjaci NIS-a koji će polaznicima prenositi svoja znanjai iskustva.\nSvečanosti u Elemiru prisustvovali su predstavnici Vlade Srbije, Čedomir Janjić, gradonačelnik Zrenjanina, predstavnici stručne javnosti, obrazovnih ustanova, predstavnici menadžmenta kompanije, kao i stipendisti „Energije znanja“, programa NIS-a zasaradnju sa naučnim i obrazovnim ustanovama. Anamarija Viček, državni sekretar u Ministarstvu prosvete, nauke i tehnološkog razvoja Republike Srbije istakla je napore Vlade Srbije da se, pored kontinuiranog razvoja obrazovnog sistema i doživotnog učenja, mladi stručnjaci zadrže u Srbiji.\n- Iskoristila bih priliku da se zahvalim kompaniji NIS, odnosno projektu „Energija znanja“na tome jer naša nastojanja, naše težnje i ciljeve podržavaju u velikoj meri i bez te podrške nama to ne bi uspelo. Pored toga, važno je i to da mladi ljudi imaju šansu odmahnakon završetka studija da se zaposle u Srbiji, u svojoj domovini, za šta se mi i zalažemo. Ovaj trening centar je izuzetno bitna stavka u razvoju obrazovanja. Nama je izuzetno važno daradimo i na dualnom obrazovanju, na omogućavanju sticanja i praktičnih znanja učenicima usrednjim školama i studentima na fakultetima, a pored toga je i izuzetno važno da sve tošto oni savladavaju tokom školovanja bude bezbedno - rekla je Anamarija Viček.\n- NIS, kao jedina domaća kompanija koja se bavi istraživanjem i proizvodnjom nafte i gasa,želi da omogući da svi sadašnji i budući naftaši u Srbiji imaju najbolje moguće uslove zaobuku. Otvaranjem Trening centra u Elemiru, najsavremenijeg u regionu, mi postavljamo čvrste temelje za edukaciju i praktičnu obuku naših radnika. Takođe, želimo da se ovde obučavaju i naši budući zaposleni, učenici srednjih škola i studenti fakulteta sa kojima sarađujemo, kako bi svoje karijere započeli spremni za izazove koji ih čekaju - rekao je Dragišić.\n- Trening centar NIS-a u Elemiru je sjajan primer podrške mladim stručnjacima da u praksi nadograde svoja znanja, što je od velikog značaja, posebno na početku karijere. Veoma sam zahvalna kompaniji NIS što je meni i mojima kolegama ukazala poverenje i pružila nam najbolje uslove za dalje profesionalno usavršavanje. To poverenje, uverena sam, opravdaćemo svojim budućim radom - rekla je Danijela Kralus.\nNakon otvaranja Trening centra održana je i instruktaža tokom koje je simuliran realni rad bušotine na naftnom polju. NIS će u Trening centar u Elemiru ukupno investirati oko dva miliona evra. Ovaj Centar raspolaže najsavremenijom tehnologijom za izvođenje predavanja i obuka, a sastoji se od dva dela – poligona sa dve proizvodne bušotine koje umesto fluida koriste tehničku vodu i učionice opremljene najmodernijim kompjuterskim simulatorima.\nUčionica ima 30 mesta i opremljena je sa 15 računara i 5 simulatora. Planirano je da obuke godišnje prođe oko 150 polaznika. Treninzi će se izvoditi maksimalno bezbedno i u realnim uslovima, sa mogućnošću simulacije svih zadataka i izazova sa kojima se zaposleni susreću u procesu proizvodnje, pripreme i otpreme nafte i gasa.\nNIS trening centar Elemir nafta obuka


Za koridor Save i Drine odobreno 123,2 miliona evra - NOVI GLAS\nSvjetska banka juče je odobrila 123,2 miliona evra za realizaciju prve faze novog programa integrisanog razvoja koridora Save i Drine.\nIzvršni odbor Svjetske banke je na jučerašnjem sastanku odobrio, Bosni i Hercegovini, Srbiji i Crnoj Gori finansijska sredstva u iznosu od 123,2 miliona evra (134 miliona dolara) za realizaciju prve faze novog programa integrisanog razvoja koridora Save i Drine (SDIP).\nNovi program integrisanog razvoja koridora Save i Drine (SDIP) koji se realizuje uz podršku Svjetske banke ima za cilj da ojača prekograničnu saradnju kroz upravljanje vodnim resursima, kao i da unaprijedi plovnost vodnog puta i zaštitu od poplave duž koridora Save i Drine, saopštila je Svjetska banka (SB).\n– Ovim programom koji obuhvata tri priobalne zemlje sliva Save i Drine, uključujući Bosnu i Hercegovinu, Srbiju i Crnu Goru, kroz integrisani pristup finansiraće se aktivnosti usmjerene na zaštitu od poplava, upravljanje životnom sredinom i modernizaciju luka duž koridora Save i Drine, radi povećanja njihove konektivnosti – kaže se u saopštenju.\nProjekat će takođe doprinijeti jačanju prekogranične saradnje i privrednog rasta zemalja regiona koje su dodatno ugrožene usljed pandemije kovida 19.\n– Sliv Save i Drine ima značajan neiskorišćeni potencijal koji je pokretač privrednog rasta, regionalne konektivnosti, otpornosti na rizike usljed klimatskih promjena, socijalne kohezije i novih radnih mjesta – izjavila je Linda Van Gelder, regionalna direktorka Svjetske banke za zapadni Balkan.\nOva prekogranična saradnja, kaže, ima potencijal da obezbijedi korist lokalnim zajednicama i privrednim subjektima koji se nalaze u području riječnih slivova, i stvori prilike koje će, kako je navela, imati dalekosežan uticaj na privredu priobalnih zemalja.\nProgramske mjere za ublažavanje rizika od poplava će povećati, kažu, zaštićenu površinu za 300.000 hektara i obezbijediti zaštitu od poplava na nivou stogodišnjih velikih voda za približno 400.000 stanovnika.\nProjekat će takođe, dodaju, doprinijeti konektivnosti i plovnosti vodnog puta Save za preko 200 kilometara i poboljšati prekograničnu saradnju u oblasti upravljanja vodama kroz razmjenu znanja između sektora i priobalnih zemalja.\nProgram vrijedan približno 332 miliona dolara će se sprovoditi u narednih deset godina kroz dvije uzastopne faze koje će se djelimično preklapati.\nU okviru programa biće podržan dugoročni “klimatski pametan” privredni rast i regionalna saradnja, navodi se u saopštenju SB.\nPod dejstvom alkohola i kokaina automobilom uletio u zgradu NLB banke! (VIDEO)


Izvor: VOA, 30.Jun.2020, 14:26\nIndustrijska proizvodnja u Srbiji je u maju bila je manja za 9,3 odsto u odnosu na isti mesec prethodne godine, a za 8,8 odsto manja u odnosu na prosek 2019. godine, saopštio je u utorak Republički zavod za statistiku. Tekući rast industrijske proizvodnje ukupno za maj 2020, u odnosu na april 2020. godine iznosi 15,2 odsto, a desezonirani rast za industriju je ukupno 10,1 odsto. Tekući rast prerađivačke industrije za maj 2020, u odnosu na april 2020. godine iznosi 24,2 odsto, dok je desezonirani rast za prerađivačku industriju 14,5 odsto, navodi se u saopštenju. Drastičan pad prometa u turizmu U maju je zabeležen i drastičan pad prometa u turizmu. U odnosu na isti mesec prethodne godine, broj dolazaka turista manji je za 87,6 odsto, a broj noćenja manji je za 82,6 odsto, saopštio je RZS. U maju 2020. godine, u odnosu na maj 2019. godine, broj noćenja domaćih turista manji je za 76,4 odsto, dok je broj noćenja stranih turista manji je za 94,4 odsto, kaže se u saopštenju.\nRadio 021: NBS: Blagi rast i oporavak privrede u maju\nIndustrijska proizvodnja u Srbiji u maju manja za 9,3 odsto\nIndustrijska proizvodnja u Srbiji u maju ove godine manja je za 9,3 odsto nego u istom mesecu prošle godine, a za 8,8 odsto u odnosu na prosek 2019. godine, objavio je danas Republički zavod za statistiku.Rast industrijske proizvodnje u maju u odnosu april bio je 15,2 odsto, a desezonirano 10,1 odsto.Preradjivačka...


Transparentnost Srbija predstavilaje rezultate istraživanja "Planovi rada, izveštaji o radu i sistematizacije radnih mesta". Na konferenciji za novinare održanoj 17. decembra 2014. u Medija centru govorili su prof. dr Vladimir Goati – predsednik, Transparentnost Srbija i Nemanja Nenadić, programski direktor, Transparentnost Srbija.\n(FoNet) ‐ Predsednik organizacije Transparentnost Srbija Vladimir Goati ocenio je da departizacija ne znači profesionalizaciju javne uprave, napominjući da ona jeste impregnirana partijskim kadrovima. Goati je, na konferenciji za novinare na kojoj su predstavljeni rezultati istraživanja o planovima rada, izveštajima o radu i sistematizaciji javne uprave, rekao da niko zaposlenima u javnoj upravi ne brani da budu članovi stranaka, plaćaju članarinu, ali profesionalizacija se tiče postavljenja ljudi u javnoj upravi, njihovom napredovanju i delanju. Problem sa administracijom je što ona sama ima težnju da se samoreprodukuje, a partije su samo dodatno tome doprinele, rekao je Goati.\nGoati je rekao da je analiza rada četiri ministarstva, tri sportska centra, dve javne ustanove i jednog komunalog preduzeća, pokazala krupne razlike u opisu poslova na istovrsnim radnim mestima, razlike u pogledu traženih kvalifikacija. Negde se traži znanje engleskog jezika, negde jednog svetskog jezika, a negde stranog jezika, rekao je Goati i naveo i primer traženja znanja rada na kompjuteru, ali ne i koji nivo. Profesionalizacija javne uprave treba da traži i verifikaciju diploma i svedočanstava, dodao je on.\nProgramski direktor Transparentnosti Srbija Nemanja Nenadić rekao je da je analiza pokazala da u ministarstvima postoji značajna nepopunjenost sistematizovanih pozicija, a podaci o tome da li se to i na koji način odražava na izvršenje njihovih zadataka nisu jasno saopšteni. Javnost podataka je slaba, jer samo jedna trećina ministarstva objavljuje celovite pravilnike o sistematizacijama, rekao je Nenadić.\nPrema njegovim rečima, na lokalnom nivou je takođe utvrđeno da ne postoji dovoljno čvrsta veza između postavljenih planova rada i izveštaja o radu, tako da nije u potpunosti moguće sagledati u kojoj meri su planovi bili ostvareni i ako nisu, šta je razlog.\nUpitan da li se na osnovu neujednačenih kriterijuma u opisu poslova i kvalifikacija može tvrditi da su pravilnici pisani prema osobama koje treba zaposliti, a ne planovima o radu, Nenadić je rekao da je vrlo teško dati takav zaključak. Postoje određene razlike u pogledu profila kvalifikacija, prema fakultetima koji će biti tretirani kao uslov, ali to se može objasniti poslovima koje pokriva Ministarstvo, rekao je Nenadić, ali je dodao da, iako je istraživanje usko, ne može se reći ni da je "baš sve ok".\nPre četiri godine kada smo radili analizu na mestima zaposlenih za odnose sa javnošću nailazili smo na mnogo veće razlike nego sada, rekao je Nenadić i objasnio da su uslovi za te pozicije pravljeni verovatno prema zatečenoj situaciji. Nenadić je ukazao da je veći problem kada je reč o broju planiranih i popunjenih radnih mesta, gde postoje značajne razlike, a da u planovima rada ne piše šta sve nije urađeno zbog toga što nisu popunjena planirana radna mesta. Tada se zapitate šta je od te dve stvari istina. Da li su ti planirani pravilnici pravljeni prema stvarnim potrebama, ili su planirani da tu ima više mesta nego što je stvarno potrebno, pitao je Nenadić. Nenadić je dodao da sa druge strane, ako ta popunjenost nije onolika koliko je potrebno, da li to znači da institucije ne ispunjavaju svoju misiju i ne odrade sav posao koji je neophodan. Šta god da je od te dve stvari istina imamo problem, rekao je Nenadić.\nAnaliza je urađena uz pomoć Fondacije Konrad Adenauer.\npostavljanje sluzbenika na polozaju izmene zakona i primena.doc


Belorusi igraju i pored korone: Meškov bolji od SKA u Minsku – Balkan-Handball.com\nHome / Balkan / Belorusi igraju i pored korone: Meškov bolji od SKA u Minsku\nPoslednja izmena: 28/03/2020\nČini se da Vlada Belorusije ne planira da uvede radikalne mere kao što je to slučaj u ostalim evropskim zemljama, pa je samim tim i rukometno prvenstvo neometano nastavljeno. U subotu su odigrane tri utakmice 25. kola, a najzanimljivije bilo je u Minsku gde je aktuelni šampion i lider prvenstva Meškov odneo bodove – bilo je 40:32 (20:13).\nGosti iz Bresta su vrlo lako nakon 30 minute igre stigli do velikih „+7“ i praktično već tada rešili pitanje pobednika. Drugo poluvreme očito je bilo samo formalnost za izabranike Raula Alonsa, koji su postigli po 20 golova u oba dela, međutim u drugih 30 minuta su primili 19, čime španski stručnjak nije bio zadovoljan.\nMeškov je zbog obaveza u Ligi šampiona kao i regionalnoj SEHA ligi kasnio sa odigravanjem dve utakmice, pa je sada lider šampionata uz samo dva boda više u odnosu na SKA ali i pomenute dve utakmice manje.\nVidećemo da li će na prvenstvo u Belorusiji uticati pandemija koronavirusa, a dok ne bude drugačije – istok Evrope je jedino mesto gde se igra rukomet.\n← Prethodni članak SA KLUPE U „BELI MANTIL“ – Aleksandar Radosavljević pomaže u borbi protiv korone u Gornjem Vakufu\nNaredni članak → HRS USLIŠIO MOLBU: Štrlek ponovo u reprezentaciji


Ko su članovi nove "mafije" Ilona Maska? | Bonitet\nPayPal je bio poznat ne samo po pionirskom elektronskom plaćanju, već i po “mafiji” – grupi uspešnih alumnista koji su osnovali ili finansirali kompanije u rasponu od Yelpa i LinkedIna do Palantira i Affirma.\nSada je Ilon Mask, najpoznatiji kapo “bande” sa svojim ogromnim Teslinim bogatstvom, iznedrio noviju ekipu koja bi jednog dana mogla parirati originalu, piše Forbes.\nNiz bivših zaposlenih u ovom proizvođaču automobila formirali su kompanije za električna vozila i baterije, uglavnom u Kaliforniji. Ovi bivši zaposleni u Tesli spremni su da izvrše ogroman uticaj na globalnu automobilsku industriju vrednu 6 biliona dolara u narednim decenijama.\n„Tesla to ne može sama“, kaže Peter Ravlinson, Teslin glavni inženjer za model S i sada izvršni direktor sopstvenog startapa – Lucid. Masku „treba konkurencija“, dodaje on.\n„Zaista mi je drago kada vidim koliko je nekoliko mojih bivših kolega bilo uspešno i uticajno u raznim prostorima. Dobro je biti deo takve zajednice“, kaže Sterling Anderson, suosnivač Aurore, koji je napustio Teslu 2016.\nRavlinson, Anderson i tri druga bivša Teslina zaposlena koja Forbes predstavlja spremaju se na utakmicu i pomažu Teslinom naporu da elektrifikuje i automatizuje automobilsku industriju. Njihove kompanije već imaju zajedničku vrednost veću od 30 milijardi dolara. To je delić Tesline tržišne kapitalizacije od 780 milijardi dolara, ali to je samo početak.\nSterling Anderson ( Aurora Innovation, suosnivač i CPO) prikupio je sa novom kompanijom\nviše od milijardu dolara, a u decembru 2020. godine kupila je Uberovu autonomnu jedinicu, povećavajući šanse da bude glavni igrač u tehnologiji autonomnih vozila.\nPiter Rolinson (Lucid Motors, suosnivač i izvršni direktor) je veteran koji je radio u kompanijama kao što su Jaguar i Lotus, a pridružio se Tesli 2009. godine. Sada je izvršni direktor kompanije Lucid Motors, koja proizvodi električna vozila sa sedištem u Njuarku, u Kaliforniji, koji je od Saudijske Arabije naplatio 1,3 milijarde dolara sredstava. Isporuke vrhunskih luksuznih električnih limuzina Air, sposobnih da pređu više od 500 milja po punjenju i koje koštaju 169.000 dolara, počinju ovog proleća.\nDžin Berdiševski (Sila Nanotechnologies, suosnivač i izvršni direktor) je bio sedmi Teslin zaposleni, angažovan 2004. godine kao glavni inženjer akumulatora za Roadster, prvom pokušaju kompanije da proizvede električni automobil za potrošačko tržište. Njegova nova kompanija prikupila je 930 miliona dolara, uključujući 590 miliona dolara u januaru koji je povećao vrednost Sile Nano na 3,3 milijarde dolara i obezbedio sredstva za prvo veliko postrojenje koje se otvara 2024. godine.\nHenrik Fisker (Fisker Inc., suosnivač i izvršni direktor) je poznati dizajner koji je svojevremeno dizajnirao BMV roadster za Džejmsa Bonda i vodio dizajn studio Aston Martina, a u Tesli je radio kao savetnik za dizajn za Model S. Mask nije voleo njegov dizajn i (neuspešno) ga je 2008. godine tužio zbog kršenja ugovora , tvrdeći da je danski preduzetnik preuzeo ugovor da špijunira Teslu (što je Fisker porekao). Fiskerov prvi pokušaj kao Teslinog konkurenta, priključnog hibridnog luksuznog automobila Karma, propao je zbog niza komplikacija – požara akumulatora, nedostataka u montaži, čak i pošiljke automobila izgubljenih u uraganu 2012. Godine, pa je tu kompaniju ugasio 2014. godine. Sada se vratio sa novom kompanijom i sprema se za prodaju električnih krosovera Ocean.\nPrethodni tekstFenomen u celoj Evropi: Na štednim računima sve više novca\nSledeći tekst“Crnogorskoj privredi preti priključenje na respirator”


Srbija u ritmu Evrope | Opština Beočin\n"Srbija u ritmu Evrope" je najveće dečije muzičko takmičenje u zemlji, namenjeno takmičarima uzrasta od 14 do 21 godine, deci i omladini Republike Srbije, koja su vrhunskog talenta za pevanje i ples. Podršku deci i omladini Srbije kroz ovaj televizijski format najveći ove vrste u našoj zemlji daju i ambasadori zemalja Evropske unije, Australije i Izraela. Program "Srbija u ritmu Evope" će se u 2021. uživo emitovati na Prvoj srpskoj televiziji.\nOdabrani će imati priliku da svoj vrhunski talenat za pevanje i ples usavršavaju tokom sedmomesečnih priprema sa trenerima glasa kao i sa umetničkim direktorima scenskog performansa programa "Ritam Evrope". Pobednik će biti odabran kombinacijom glasova stručnog žirija i gledalaca koji će glasati putem SMS-a, a samo finale televizijskog prenosa biće emitovano u direktnom prenosu na Prvoj srpskoj televiziji.\nDeca i omladina mogu se prijaviti slanjem poruke na instagram nalogu @ritamevrope. Poruka treba da sadrži njihovo ime i prezime, godinu rođenja, grad iz kojeg dolaze, kao i to da li se prijvljuju za pevanje ili ples. Ukoliko se prijavljuju kao plesna grupa mogu se prijaviti sa jednog naloga, tako što će u poruci napisati sve podatke za svakog člana grupe. Plesači sa sobom na flešu treba da ponesu muziku uz koju će plesati.\nSva deca i omladina, kao i svi prisutni u prostoriji u kojoj će se audicija održati nosiće maske za lice, a fizička distanca biće najmanje 2 metra između prisutnih. U prostoriji će biti maksimalno 10 osoba u istom trenutku, uključujući i televizijski tim "Ritam Evrope". U salu, gde će se održati audicija, uvodićemo po 5 dece, na taj način što će im termin dolaska biti zakazan.\nU opštini Beočin audicija će biti održana 17. februara 2021. u 10.00 časova u Kulturnom centru opštine Beočin!